text:
του παρόντος παραρτήματος, η συμμόρφωση των μαζικής παραγωγής προβολέων δεν αμφισβητείται εάν οι αποκλίσεις των τιμών που μετρούνται στους προβολείς είναι:
 3.1.1.1. δείγμα Γ
 Γ1
 σε ένα προβολέα
 0 %
 σε ένα προβολέα όχι άνω του
 20 %
 Γ2
 σε αμφότερους προβολείς άνω του
 0 %
 αλλά όχι άνω του
 20 %
 βλέπε δείγμα Δ
 3.1.1.2. δείγμα Δ
 Δ1
 Στην περίπτωση Γ2
 σε αμφότερους προβολείς
 0 %
 3.1.2. ή εάν πληρούνται οι προϋποθέσεις της παραγράφου 1.2.2 για το δείγμα Γ.
 3.2. Η συμμόρφωση αμφισβητείται
 Σύμφωνα με τη διαδικασία δειγματοληψίας κατά το διάγραμμα 1 του παρόντος παραρτήματος, η συμμόρφωση των μαζικής παραγωγής προβολέων αμφισβητείται και ο κατασκευαστής καλείται να φροντίσει ώστε η παραγωγή του να πληροί τις απαιτήσεις (ευθυγράμμισης), εάν οι αποκλίσεις των τιμών που μετρούνται στους προβολείς είναι:
 3.2.1.1. δείγμα Δ
 Δ2
 Στην περίπτωση Γ2
 σε ένα προβολέα άνω του
 0 %
 αλλά όχι άνω του
 20 %
 σε ένα προβολέα όχι άνω του
 20 %
 3.2.1.2. ή εάν δεν πληρούνται οι προϋποθέσεις της παραγράφου 1.2.2 για το δείγμα Γ.
 3.3. Ανάκληση της έγκρισης
 Αμφισβητείται η συμμόρφωση και εφαρμόζεται η παράγραφος 10 εάν, σύμφωνα με τη διαδικασία δειγματοληψίας κατά το διάγραμμα 1 του παρόντος παραρτήματος, οι αποκλίσεις των τιμών που μετρούνται στους προβολείς είναι:
 3.3.1. δείγμα Γ
 Γ3
 σε ένα προβολέα όχι άνω του
 20 %
 σε ένα προβολέα άνω του
 20 %
 Γ4
 σε αμφότερους προβολείς άνω του
 20 %
 3.3.2. δείγμα Δ
 Δ3
 Στην περίπτωση Γ2
 σε ένα προβολέα 0 ή άνω του
 0 %
 σε ένα προβολέα άνω του
 20 %
 3.3.3. ή εάν δεν πληρούνται οι προϋποθέσεις της παραγράφου 1.2.2 για τα δείγματα Γ και Δ.
 4. ΜΕΤΑΤΟΠΙΣΗ ΤΗΣ ΚΑΤΑΚΟΡΥΦΗΣ ΘΕΣΗΣ ΤΟΥ ΜΕΤΑΙΧΜΙΟΥ ΦΩΤΕΙΝΗΣ-ΣΚΟΤΕΙΝΗΣ ΠΕΡΙΟΧΗΣ
 Όσον αφορά την εξακρίβωση της μετατόπισης της κατακόρυφης θέσης του μεταίχμιου φωτεινής-σκοτεινής περιοχής υπό την επίδραση της θερμότητας εφαρμόζεται η ακόλουθη διαδικασία:
 Σε προβολέα του δείγματος Α σύμφωνα με τη διαδικασία δειγματοληψίας κατά το διάγραμμα 1 του παρόντος παραρτήματος διενεργείται δοκιμή σύμφωνα με τη διαδικασία που περιγράφεται στην παράγραφο 2.1 του παραρτήματος 4, αφού προηγουμένως έχει υποβληθεί τρεις φορές διαδοχικά στον κύκλο που περιγράφεται στην παράγραφο 2.2.2 του παραρτήματος 4.
 Ο προβολέας θεωρείται αποδεκτός εάν η τιμή Δr δεν είναι μεγαλύτερη από 1,5 mrad.
 Εάν η τιμή αυτή είναι μεγαλύτερη από 1,5 mrad αλλά όχι από 2,0 mrad, διενεργείται δοκιμή στο δεύτερο προβολέα του δείγματος Α και ο μέσος όρος των απολύτων τιμών που μετρήθηκαν στα δύο δείγματα δεν επιτρέπεται να είναι μεγαλύτερος από 1,5 mrad
 Ωστόσο, εάν το δείγμα Α δεν πληροί την τιμή 1,5 mrad, οι δύο προβολείς του δείγματος Β υπόκεινται στην ίδια διαδικασία και η τιμή Δr για κάθε προβολέα δεν πρέπει να υπερβαίνει 1,5 mrad.
 Σχήμα 1


text:
 Σημαντική ανακοίνωση νομικού περιεχομένου
 |
 22006A1216(05)
 Παράρτημα Συμφωνία περί των προνομίών και ασυλιών του διεθνούς οργανισμού ενέργειας σύντηξης ITER με σκοπό την από κοινού υλοποίηση του έργου ITER
 Επίσημη Εφημερίδα αριθ. L 358 της 16/12/2006 σ. 0082 - 0086
 ΠαράρτημαΣυμφωνία περί των προνομίών και ασυλιών του διεθνούς οργανισμού ενέργειας σύντηξης ITER με σκοπό την από κοινού υλοποίηση του έργου ITERΗ Ευρωπαϊκή Κοινότητα Ατομικής Ενέργειας (εφεξής "ΕΥΡΑΤΟΜ"), η κυβέρνηση της Λαϊκής Δημοκρατίας της Κίνας, η κυβέρνηση της Δημοκρατίας της Ινδίας, η κυβέρνηση της Ιαπωνίας, η κυβέρνηση της Δημοκρατίας της Κορέας και η κυβέρνηση της Ρωσικής Ομοσπονδίας (εφεξής "Μέρη"),ΕΚΤΙΜΩΝΤΑΣ ότι το άρθρο 12 της συμφωνίας για την ίδρυση του διεθνούς οργανισμού ενέργειας σύντηξης ITER με σκοπό την από κοινού υλοποίηση του έργου ITER (εφεξής "συμφωνία ITER"), επιβάλλει στα μέρη της συμφωνίας αυτής να παραχωρήσουν προνόμια και ασυλίες·ΕΚΤΙΜΩΝΤΑΣ ότι σκοπός της παρούσας συμφωνίας είναι να καθορίσει, για τα Μέρη αυτής, το περιεχόμενο και την έκταση των εν λόγω προνομίων και ασυλιών σύμφωνα με το άρθρο 12 της συμφωνίας ITER·ΕΚΤΙΜΩΝΤΑΣ ότι τα Μέρη επιβεβαίωσαν την πρόθεσή τους να συνάψουν την παρούσα συμφωνία κατά την υπουργική συνεδρίαση για τον ITER, που πραγματοποιήθηκε στις 24 Μαΐου 2006 στις Βρυξέλλες,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 11. Σύμφωνα με το άρθρο 5 της συμφωνίας ITER, ο διεθνής οργανισμός ενέργειας σύντηξης ITER (εφεξής "Οργανισμός ITER") έχει διεθνή νομική προσωπικότητα, συμπεριλαμβανομένης της ικανότητας να συνάπτει συμφωνίες με κράτη ή/και διεθνείς οργανισμούς.2. Ο Οργανισμός ITER έχει νομική προσωπικότητα και απολαύει, στην επικράτεια εκάστου των Μελών, της απαιτούμενης νομικής ικανότητας, τουλάχιστον για:α) να συνάπτει συμβάσεις·β) να αποκτά, να κατέχει και να διαθέτει περιουσία·γ) να αποκτά άδειες· καιδ) να είναι διάδικος.Άρθρο 2Τα κτίρια και οι χώροι του Οργανισμού ITER είναι απαραβίαστα.Άρθρο 3Τα αρχεία και έγγραφα του Οργανισμού ITER είναι απαραβίαστα.Άρθρο 41. Ο Οργανισμός ITER απολαύει ετεροδικίας και δεν υπόκειται σε διαδικασία αναγκαστικής εκτέλεσης, εκτός από:α) το μέτρο κατά το οποίο ο Οργανισμός έχει, σε συγκεκριμένη περίπτωση, ρητά αποποιηθεί την ασυλία αυτή·β) περίπτωση αγωγής τρίτου για ζημίες από ατύχημα που προκλήθηκε από μηχανοκίνητο όχημα που ανήκει στον Οργανισμό ITER ή χρησιμοποιείται για λογαριασμό του, ή για τροχαία παράβαση με τέτοιο όχημα·γ) περίπτωση εκτέλεσης διαιτητικής απόφασης που εκδόθηκε κατ’ εφαρμογή του άρθρου 23· καιδ) περίπτωση κατάσχεσης μισθών, εκτελούμενη για οφειλή μέλους του προσωπικού του Οργανισμού ITER, υπό τον όρο ότι αυτή η κατάσχεση προκύπτει από αμετάκλητη και εκτελεστή δικαστική απόφαση σύμφωνα με τους κανόνες που ισχύουν στην επικράτεια εκτέλεσης της απόφασης.2. Τα ακίνητα και κινητά περιουσιακά στοιχεία του Οργανισμού ITER απαλλάσσονται, οπουδήποτε βρίσκονται, από κάθε είδους επίταξη, κατάσχεση, απαλλοτρίωση και μεσεγγύηση, εκτός από:α) το μέτρο κατά το οποίο ο Οργανισμός έχει, σε συγκεκριμένη περίπτωση, ρητά αποποιηθεί την ασυλία αυτή·β) περίπτωση αγωγής που προβλέπεται στην παράγραφο 1 στοιχείο β)· καιγ) περίπτωση εκτέλεσης διαιτητικής απόφασης που εκδόθηκε κατ’ εφαρμογή του άρθρου 23.3. Ο Οργανισμός ITER απολαύει επίσης ασυλίας από κάθε είδους διοικητική ή προσωρινή διοικητική απαγόρευση, εκτός εάν και κατά το μέτρο που έχει ρητά αποποιηθεί την ασυλία αυτή σε συγκεκριμένη περίπτωση και εφόσον αυτό είναι αναγκαίο στα πλαίσια:α) της πρόληψης και διερεύνησης ατυχημάτων στα οποία εμπλέκονται μηχανοκίνητα οχήματα

type: contracts

jurisdiction: EU


text: που ανήκουν στον Οργανισμό ITER ή χρησιμοποιούνται για λογαριασμό του· καιβ) εκτέλεσης διαιτητικής απόφασης που εκδόθηκε κατ’ εφαρμογή του άρθρου 23.Άρθρο 51. Εντός του πεδίου των επίσημων δραστηριοτήτων του, ο Οργανισμός ITER, η περιουσία και τα εισοδήματά του απαλλάσσονται από άμεσους φόρους.2. Όταν αγαθά ή υπηρεσίες, αυστηρά αναγκαία για την άσκηση των επίσημων δραστηριοτήτων του Οργανισμού ITER, αγοράζονται ή χρησιμοποιούνται από τον Οργανισμό ITER ή για λογαριασμό του, και στην τιμή τους συμπεριλαμβάνονται φόροι ή δασμοί, τα Μέρη λαμβάνουν, όπου είναι δυνατόν, κατάλληλα μέτρα ώστε να του χορηγηθεί απαλλαγή από αυτούς τους φόρους ή δασμούς ή να εξασφαλισθεί η επιστροφή τους.Άρθρο 61. Τα αγαθά που εισάγονται ή εξάγονται από τον Οργανισμό ITER, ή για λογαριασμό του, για τις επίσημες δραστηριότητές του απαλλάσσονται από κάθε φόρο ή δασμό. Τα αγαθά που εισάγονται ή εξάγονται από τον Οργανισμό ITER για τις επίσημες δραστηριότητές του απαλλάσσονται από απαγορεύσεις και περιορισμούς σε εισαγωγές και εξαγωγές, εκτός εάν αυτές οι απαγορεύσεις ή περιορισμοί συνάδουν με τους νόμους, τους κανονισμούς και τις πολιτικές που προβλέπονται στα άρθρα 14 και 20 της συμφωνίας ITER.2. Αγαθά για τα οποία έχει χορηγηθεί η προβλεπόμενη στο άρθρο 5 απαλλαγή ή τα οποία έχουν εισαχθεί δυνάμει της παραγράφου 1, δεν επιτρέπεται να πωλούνται ή να μεταβιβάζονται δωρεάν, εκτός αν πληρούνται οι όροι τους οποίους θέτουν τα Μέρη που έχουν χορηγήσει τις απαλλαγές.Άρθρο 71. Για τους σκοπούς των άρθρων 5 και 6, στις επίσημες δραστηριότητες του Οργανισμού ITER περιλαμβάνονται οι διοικητικές του δραστηριότητες, συμπεριλαμβανομένων αυτών που είναι συναφείς με οιοδήποτε καθεστώς κοινωνικής ασφάλισης θεσπίσει ο Οργανισμός ITER, καθώς και οι δραστηριότητες που αναλαμβάνονται προς εκπλήρωση του σκοπού του Οργανισμού ITER όπως αυτός ορίζεται στη συμφωνία ITER.2. Οι διατάξεις των άρθρων 5 και 6 δεν εφαρμόζονται στους φόρους και δασμούς που είναι απλώς ανταποδοτικοί έναντι της παροχής υπηρεσιών κοινής ωφέλειας.Άρθρο 8Καμία απαλλαγή δεν χορηγείται δυνάμει των άρθρων 5 ή 6 για αγαθά που αγοράζονται ή εισάγονται, ή για υπηρεσίες που παρέχονται, για το προσωπικό όφελος των μελών του προσωπικού του Οργανισμού ITER.Άρθρο 9Τηρουμένων των νόμων, κανονισμών και πολιτικών που αναφέρονται στα άρθρα 14 και 20 της συμφωνίας ITER, η κυκλοφορία δημοσιεύσεων και άλλου πληροφοριακού υλικού που έχει σταλεί από ή προς τον Οργανισμό ITER δεν υπόκειται σε κανένα περιορισμό.Άρθρο 101. Ο Οργανισμός ITER δύναται να λαμβάνει και να κατέχει πάσης φύσεως κεφάλαια, συναλλάγματα, μετρητά ή τίτλους αξιών· δύναται να τα διαθέτει ελεύθερα για οιονδήποτε σκοπό προβλεπόμενο στη συμφωνία ITER και να έχει λογαριασμούς σε οιοδήποτε νόμισμα στον βαθμό που είναι αναγκαίο για την εκπλήρωση των υποχρεώσεών του.2. Κατά την άσκηση των δικαιωμάτων του που αναφέρονται στην παράγραφο 1, ο Οργανισμός ITER λαμβάνει δεόντως υπόψη τα όποια διαβήματα ή παραστάσεις του απευθύνουν τα Μέλη του, στον βαθμό που θεωρείται ότι μπορεί να τα ικανοποιήσει χωρίς να ζημιώσει τα συμφέροντά του.Άρθρο 111. Για τις επίσημες επικοινωνίες του και για τη διαβίβαση όλων των εγγράφων του, ο Οργανισμός ITER απολαύει μεταχείρισης τουλάχιστον τόσο ευνοϊκής όσο εκείνη που παρέχει κάθε Μέρος σε άλλους διεθνείς οργανισμούς.2. Οι επίσημες επικοινωνίες του Οργανισμού ITER δεν υπόκεινται σε λογοκρισία, ανεξαρτήτως του


text: χρησιμοποιούμενου μέσου επικοινωνίας.Άρθρο 12Τα Μέρη λαμβάνουν όλα τα ενδεδειγμένα μέτρα για να διευκολύνουν την είσοδο και την παραμονή στην επικράτειά τους, ή την αναχώρηση από την επικράτειά τους, των μελών του προσωπικού του Οργανισμού ITER.Άρθρο 131. Οι αντιπρόσωποι των Μερών απολαύουν, κατά την εκτέλεση των καθηκόντων τους ως αντιπροσώπων και κατά τις μετακινήσεις τους προς και από τον τόπο συνεδρίασης συγκληθείσας από τον Οργανισμό ITER, των εξής προνομίων και ασυλιών:α) ασυλία από σύλληψη και προσωπική κράτηση, και από κατάσχεση των προσωπικών τους αποσκευών·β) ετεροδικία, ακόμα και μετά το πέρας της αποστολής τους, όσον αφορά πράξεις καθώς και γραπτές και προφορικές δηλώσεις στις οποίες προέβησαν κατά την εκτέλεση των καθηκόντων τους· ωστόσο, η ετεροδικία αυτή δεν ισχύει στην περίπτωση τροχαίας παράβασης διαπραχθείσας από αντιπρόσωπο Μέρους, ούτε στην περίπτωση πρόκλησης ζημίας από μηχανοκίνητο όχημα που του ανήκει ή που αυτός οδηγούσε·γ) το απαραβίαστο όλων των υπηρεσιακών τους εγγράφων και στοιχείων·δ) το δικαίωμα παραλαβής εγγράφων ή αλληλογραφίας με ειδικό ταχυδρομείο ή με σφραγισμένους σάκους·ε) εξαίρεση των ιδίων και των συζύγων τους από τα μέτρα περιορισμού της μετανάστευσης και από τις διατυπώσεις εγγραφής στα μητρώα αλλοδαπών·στ) τις ίδιες διευκολύνσεις σε θέματα συναλλάγματος και συναφούς ελέγχου με αυτές που παρέχονται στους εκπροσώπους ξένων κυβερνήσεων με εντολή προσωρινής επίσημης αποστολής·ζ) τελωνειακές διευκολύνσεις όσον αφορά τις προσωπικές τους αποσκευές, ίδιες με εκείνες που παρέχονται στους διπλωματικούς υπαλλήλους.2. Τα προνόμια και οι ασυλίες χορηγούνται στους αντιπροσώπους των Μερών, όχι για προσωπική τους εξυπηρέτηση, αλλά με σκοπό να εξασφαλιστεί η πλήρης ανεξαρτησία της άσκησης των καθηκόντων τους σε σχέση με τον Οργανισμό ITER. Σύμφωνα με το άρθρο 12 της συμφωνίας ITER, κάθε Μέρος αίρει την ασυλία των αντιπροσώπων του σε όλες τις περιπτώσεις στις οποίες θεωρεί ότι η διατήρησή της θα εμπόδιζε το έργο της δικαιοσύνης και όπου η ασυλία δύναται να αρθεί χωρίς να παρακωλύονται οι σκοποί για τους οποίους χορηγήθηκε.Άρθρο 14Τα μέλη του προσωπικού του Οργανισμού ITER απολαύουν των εξής προνομίων και ασυλιών:α) ετεροδικία, ακόμα και μετά το πέρας της απασχόλησής τους στον Οργανισμό ITER, όσον αφορά πράξεις καθώς και γραπτές και προφορικές δηλώσεις στις οποίες προέβησαν κατά την εκτέλεση των καθηκόντων τους· ωστόσο, η ετεροδικία αυτή δεν ισχύει στην περίπτωση τροχαίας παράβασης διαπραχθείσας από μέλος του προσωπικού του Οργανισμού ITER, ούτε στην περίπτωση πρόκλησης ζημίας από μηχανοκίνητο όχημα που του ανήκει ή που αυτό οδηγούσε·β) απαλλαγή από κάθε στρατολογική υποχρέωση·γ) το απαραβίαστο όλων των υπηρεσιακών τους εγγράφων και στοιχείων·δ) διευκολύνσεις όσον αφορά την απαλλαγή, των ιδίων και των μελών των οικογενειών τους που συγκατοικούν με αυτά, από τα μέτρα που περιορίζουν την μετανάστευση και καθορίζουν την εγγραφή στα μητρώα αλλοδαπών, ίδιες με εκείνες που συνήθως παραχωρούνται στα μέλη του προσωπικού των διεθνών οργανισμών·ε) τα ίδια προνόμια με εκείνα που παραχωρούνται στο προσωπικό διεθνών οργανισμών, όσον αφορά τους κανονισμούς περί συναλλάγματος·στ) σε περίοδο διεθνούς κρίσης, διευκολύνσεις επαναπατρισμού των ιδίων και των μελών των οικογενειών τους που συγκατοικούν με αυτά, ίδιες με εκείνες που παρέχονται στους διπλωματικούς υπαλλήλους·ζ) το δικαίωμα ατελούς εισαγωγής της οικοσκευής και των προσωπικών τους ειδών κατά τον χρόνο της ανάληψης καθηκόντων στο κράτος όπου


text: θα ασκήσουν τα καθήκοντά τους, καθώς και δικαίωμα ατελούς εξαγωγής της οικοσκευής και των προσωπικών τους ειδών μετά τη λήξη της αποστολής τους στο κράτος αυτό, υπό την επιφύλαξη, και στις δύο περιπτώσεις, των προϋποθέσεων που κρίνει αναγκαίες το κράτος στο οποίο ασκείται το δικαίωμα.Άρθρο 15Επιπλέον των προνομίων και ασυλιών που προβλέπονται στο άρθρο 14, ο Γενικός Διευθυντής του Οργανισμού ITER και, όταν η θέση του είναι κενή, το πρόσωπο που τον αναπληρώνει, απολαύει των προνομίων και ασυλιών που αναγνωρίζονται σε διπλωματικούς υπαλλήλους αντίστοιχης τάξης.Άρθρο 16Οι εμπειρογνώμονες, κατά την άσκηση των συναφών με τον Οργανισμό ITER καθηκόντων τους ή κατά την εκτέλεση αποστολών για τον Οργανισμό ITER, καθώς και στα πλαίσια των ταξιδίων που πραγματοποιούν για την άσκηση των καθηκόντων τους και κατά την διάρκεια των εν λόγω αποστολών, απολαύουν των εξής προνομίων και ασυλιών, στον βαθμό που αυτά είναι αναγκαία για την άσκηση των καθηκόντων τους:α) ετεροδικία, ακόμα και αφού παύσουν να ασκούν καθήκοντα εμπειρογνώμονα για τον Οργανισμό ITER, όσον αφορά πράξεις καθώς και γραπτές και προφορικές δηλώσεις στις οποίες προέβησαν κατά την άσκηση των καθηκόντων τους· ωστόσο, η ετεροδικία αυτή δεν ισχύει στην περίπτωση τροχαίας παράβασης διαπραχθείσας από εμπειρογνώμονα, ούτε στην περίπτωση πρόκλησης ζημίας από μηχανοκίνητο όχημα που του ανήκει ή που αυτός οδηγούσε·β) το απαραβίαστο όλων των υπηρεσιακών τους εγγράφων και στοιχείων·γ) ίδιες διευκολύνσεις σε θέματα συναλλάγματος και συναφούς ελέγχου, καθώς και ως προς τις προσωπικές τους αποσκευές, με εκείνες που παρέχονται στους υπαλλήλους ξένων κυβερνήσεων με εντολή προσωρινής επίσημης αποστολής.Άρθρο 171. Οι μισθοί και οι αμοιβές που καταβάλλει ο Οργανισμός ITER απαλλάσσονται από τον φόρο εισοδήματος στον βαθμό που υπόκεινται σε φόρο υπέρ του Οργανισμού ITER. Τα Μέρη διατηρούν το δικαίωμα να λαμβάνουν υπόψη αυτούς τους μισθούς και αμοιβές κατά τον υπολογισμό του ποσού της φορολογίας εισοδήματος από άλλες πηγές.2. Οι διατάξεις της παραγράφου 1 ανωτέρω δεν εφαρμόζονται στις προσόδους και συντάξεις που καταβάλλει ο Οργανισμός ITER στους πρώην γενικούς διευθυντές του και μέλη του προσωπικού του.Άρθρο 18Τα άρθρα 14 και 17 εφαρμόζονται σε όλες τις κατηγορίες προσωπικού στις οποίες εφαρμόζεται ο κανονισμός υπηρεσιακής κατάστασης του προσωπικού του Οργανισμού ITER. Το Συμβούλιο του Οργανισμού ITER (εφεξής "Συμβούλιο") καθορίζει με απόφασή του τις κατηγορίες εμπειρογνωμόνων στις οποίες εφαρμόζεται το άρθρο 16. Τα ονόματα, οι τίτλοι και οι διευθύνσεις των μελών του προσωπικού και των εμπειρογνωμόνων που προβλέπονται από το παρόν άρθρο κοινοποιούνται κατά διαστήματα στα Μέλη του Οργανισμού ITER.Άρθρο 19Σε περίπτωση που θεσπίσει δικό του σύστημα κοινωνικής ασφάλισης, ο Οργανισμός ITER, ο Γενικός Διευθυντής του και τα μέλη του προσωπικού του απαλλάσσονται από κάθε υποχρεωτική εισφορά σε εθνικούς οργανισμούς κοινωνικών ασφαλίσεων, υπό την επιφύλαξη των συμφωνιών που θα συναφθούν με τα Μέρη ή/και το κράτος υποδοχής.Άρθρο 20Κανένα Μέρος δεν υποχρεούται να παραχωρεί τα προνόμια και τις ασυλίες που προβλέπονται στο άρθρο 13, στο άρθρο 14 στοιχεία β, δ, ε, στ και ζ, στο άρθρο 15, στο άρθρο 16 στοιχείο γ και στο άρθρο 19 στους υπηκόους του ή σε πρόσωπα τα οποία, κατά τον χρόνο ανάληψης καθηκόντων ως μέλη του προσωπικού του Οργανισμού ITER στην επικράτεια αυτού


text: του Μέρους, έχουν τη μόνιμη κατοικία τους στο Μέρος αυτό.Άρθρο 211. Τα προνόμια και οι ασυλίες που προβλέπονται στην παρούσα συμφωνία δεν χορηγούνται για να παράσχουν προσωπικά πλεονεκτήματα στον Γενικό Διευθυντή, στο προσωπικό και τους εμπειρογνώμονες του Οργανισμού ITER. Παρέχονται αποκλειστικά και μόνο ώστε να διασφαλίζεται, σε όλες τις περιστάσεις, η απρόσκοπτη λειτουργία του Οργανισμού ITER και η πλήρης ανεξαρτησία των προσώπων στα οποία χορηγούνται.2. Σύμφωνα με το άρθρο 12 της συμφωνίας ITER, το Συμβούλιο αίρει κάθε σχετική ασυλία σε όλες τις περιπτώσεις στις οποίες θεωρεί ότι η διατήρηση της ασυλίας θα εμπόδιζε το έργο της δικαιοσύνης και που η άρση αυτή δεν είναι αντίθετη με τα συμφέροντα του Οργανισμού ITER και των Μελών του.Άρθρο 22Ο Οργανισμός ITER έχει συνεχή συνεργασία με τις αρμόδιες αρχές των Μερών και του κράτους υποδοχής, όπως ορίζεται στο άρθρο 1 παράγραφος 2 της συμφωνίας ITER, ώστε να διευκολύνεται η ορθή απονομή δικαιοσύνης, να εξασφαλίζεται η τήρηση των αστυνομικών διατάξεων και των κανονισμών που αφορούν τη δημόσια υγεία και ασφάλεια, τη χορήγηση αδειών, την προστασία του περιβάλλοντος, την επιθεώρηση εργασίας ή άλλων συναφών εθνικών νόμων, και να αποτρέπεται κάθε κατάχρηση των προνομίων και ασυλιών που προβλέπονται στην παρούσα συμφωνία. Η διαδικασία για τη συνεργασία που προβλέπεται στο παρόν άρθρο δύναται να καθορισθεί στις συμφωνίες σχετικά με την έδρα και σχετικά με τις επιτόπιες ομάδες ή σε συμπληρωματικές συμφωνίες.Άρθρο 231. Κατά τη σύναψη γραπτών συμβάσεων άλλων από εκείνων που συνάπτονται σύμφωνα με τον κανονισμό υπηρεσιακής κατάστασης του προσωπικού, ο Οργανισμός ITER δύναται να προβλέπει διαδικασία διαιτησίας. Στη ρήτρα διαιτησίας ή στην ειδική συμφωνία διαιτησίας που συνάπτεται για τον σκοπό αυτό καθορίζονται το εφαρμοστέο δίκαιο και το κράτος στο οποίο συνεδριάζουν οι διαιτητές.2. Η εκτέλεση της διαιτητικής απόφασης διέπεται από τους κανόνες που ισχύουν στο κράτος στου οποίου την επικράτεια πρέπει να εκτελεσθεί η απόφαση.Άρθρο 24Σύμφωνα με τη συνθήκη για την ίδρυση της ΕΥΡΑΤΟΜ, η παρούσα συμφωνία εφαρμόζεται στα εδάφη στα οποία εφαρμόζεται η συνθήκη αυτή. Σύμφωνα με τη συνθήκη αυτή και άλλες συναφείς συμφωνίες, η παρούσα συμφωνία εφαρμόζεται επίσης στη Δημοκρατία της Βουλγαρίας, τη Ρουμανία και την Ελβετική Συνομοσπονδία, οι οποίες συμμετέχουν στο πρόγραμμα σύντηξης της ΕΥΡΑΤΟΜ ως πλήρως συνδεδεμένα τρίτα κράτη.Άρθρο 251. Η παρούσα συμφωνία υπόκειται σε κύρωση, αποδοχή ή έγκριση σύμφωνα με τις διαδικασίες κάθε υπογράφοντος.2. Η παρούσα συμφωνία αρχίζει να ισχύει τριάντα ημέρες μετά την κατάθεση των πράξεων κύρωσης, αποδοχής ή έγκρισής της από τη Λαϊκή Δημοκρατία της Κίνας, την ΕΥΡΑΤΟΜ, τη Δημοκρατία της Ινδίας, την Ιαπωνία, τη Δημοκρατία της Κορέας και τη Ρωσική Ομοσπονδία.3. Σε περίπτωση που η παρούσα συμφωνία δεν τεθεί σε ισχύ εντός ενός έτους από την υπογραφή της, ο θεματοφύλακας συγκαλεί συνεδρίαση των υπογραφόντων με σκοπό να αποφασιστούν τα μέτρα που πρέπει να ληφθούν ώστε να διευκολυνθεί η έναρξη ισχύος της συμφωνίας.Άρθρο 261. Αφού το Συμβούλιο εκδώσει απόφαση σύμφωνα με το άρθρο 23 παράγραφος 1 της συμφωνίας ITER, τα ενδιαφερόμενα κράτη ή διεθνείς οργανισμοί δύνανται να προσχωρήσουν και να καταστούν Μέρη της παρούσας συμφωνίας.2. Η προσχώρηση αρχίζει να ισχύει από την ημερομηνία κατάθεσης της πράξης προσχώρησης στον θεματοφύλακα.Άρθρο 27Η


text: παρούσα συμφωνία έχει την ίδια διάρκεια με αυτήν της συμφωνίας ITER. Η λήξη της παρούσας συμφωνίας δεν θίγει την ασυλία που προβλέπεται στο άρθρο 13 παράγραφος 1 στοιχείο β), στο άρθρο 14 στοιχείο α) και στο άρθρο 16 στοιχείο α).Άρθρο 28Κάθε διαφορά η οποία ανακύπτει μεταξύ των Μερών ή μεταξύ ενός ή περισσότερων Μερών και του Οργανισμού ITER, και απορρέει από την παρούσα συμφωνία ή είναι συναφής με αυτήν, διευθετείται μέσω διαβουλεύσεων, διαμεσολάβησης ή άλλων διαδικασιών που θα συμφωνηθούν, όπως η διαιτησία. Τα ενδιαφερόμενα μέρη συνεδριάζουν για να εξετάσουν τη φύση της διαφοράς ώστε να καταλήξουν σε ταχεία επίλυσή της.Άρθρο 291. Ο Γενικός Διευθυντής του ΔΟΑΕ είναι ο θεματοφύλακας της παρούσας συμφωνίας.2. Το πρωτότυπο της παρούσας συμφωνίας κατατίθεται στον θεματοφύλακα, ο οποίος αποστέλλει επικυρωμένα αντίγραφα αυτής στα υπογράφοντα μέρη, και στον Γενικό Γραμματέα των Ηνωμένων Εθνών προς καταχώριση και δημοσίευση σύμφωνα με το άρθρο 102 του Χάρτη των Ηνωμένων Εθνών.3. Ο θεματοφύλακας κοινοποιεί σε όλα τα υπογράφοντα και στα προσχωρούντα κράτη και διεθνείς οργανισμούς:α) την ημερομηνία κατάθεσης κάθε πράξης κύρωσης, αποδοχής, έγκρισης ή προσχώρησης· καιβ) την ημερομηνία έναρξης ισχύος της παρούσας συμφωνίας.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι κάτωθι υπογεγραμμένοι, δεόντως εξουσιοδοτημένοι προς τούτο, υπέγραψαν την παρούσα συμφωνία.Έγινε στο Παρίσι, στις 21 Νοεμβρίου 2006, σε ένα μόνο πρωτότυπο στην αγγλική γλώσσα.Για την Ευρωπαϊκή Κοινότητα Ατομικής ΕνέργειαςΓια την κυβέρνηση της Λαϊκής Δημοκρατίας της ΚίναςΓια την κυβέρνηση της Δημοκρατίας της ΙνδίαςΓια την κυβέρνηση της ΙαπωνίαςΓια την κυβέρνηση της Δημοκρατίας της ΚορέαςΓια την κυβέρνηση της Ρωσικής Ομοσπονδίας--------------------------------------------------


text:
 Avis juridique important
 |
 22004A0225(03)
 Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Κροατίας σχετικά με το μεταβατικό σύστημα σημείων που πρόκειται να εφαρμοσθεί στα βαρέα φορτηγά οχήματα που διέρχονται από την Αυστρία
 Επίσημη Εφημερίδα αριθ. L 057 της 25/02/2004 σ. 0020 - 0021
 Συμφωνία υπό μορφή ανταλλαγής επιστολώνμεταξύ της Ευρωπαϊκής Κοινότητας και της Δημοκρατίας της Κροατίας σχετικά με το μεταβατικό σύστημα σημείων που πρόκειται να εφαρμοσθεί στα βαρέα φορτηγά οχήματα που διέρχονται από την ΑυστρίαA. Επιστολή της Ευρωπαϊκής ΚοινότηταςΚύριε,Έχω την τιμή να σας γνωρίσω ότι, μετά το πέρας της διαδικασίας συνδιαλλαγής μεταξύ του Συμβουλίου και του Ευρωπαϊκού Κοινοβουλίου σχετικά με τον κανονισμό (ΕΚ) αριθ. 2327/2003 του Ευρωπαϊκού Κοινοβουλίου και του Συμβουλίου(1) για τη θέσπιση ενός μεταβατικού συστήματος σημείων που εφαρμόζεται στα βαρέα φορτηγά οχήματα που διέρχονται από την Αυστρία για το έτος 2004, στο πλαίσιο μιας αειφόρου πολιτικής για τις μεταφορές, διενεργήθηκαν διαπραγματεύσεις μεταξύ της αντιπροσωπείας της Δημοκρατίας της Κροατίας και της αντιπροσωπείας της Ευρωπαϊκής Κοινότητας στο πλαίσιο του 6ου πρωτοκόλλου της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας και της Δημοκρατίας της Κροατίας(2), λαμβάνοντας υπόψη τις διατάξεις του άρθρου 11 παράγραφος 5 του 6ου πρωτοκόλλου της συμφωνίας σταθεροποίησης και σύνδεσης(3) μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου, και συμφωνήθηκαν τα εξής:1. Το μεταβατικό σύστημα σημείων εφαρμόζεται σε βαρέα φορτηγά οχήματα με άδεια κυκλοφορίας που έχει εκδοθεί στην Κροατία, των οποίων το μέγιστο επιτρεπόμενο βάρος υπερβαίνει τους 7,5 τόνους και τα οποία χρησιμοποιούν 6, 7 ή 8 σημεία κατά τη διαμετακόμισή τους, φορτωμένα ή όχι, μέσω της Αυστρίας.Απαγορεύεται η διαμετακόμιση μέσω Αυστρίας βαρέων φορτηγών οχημάτων που χρησιμοποιούν περισσότερα από 8 σημεία.Εξαιρούνται από το σύστημα αυτό τα βαρέα φορτηγά οχήματα τα οποία χρειάζονται 5 ή λιγότερα σημεία.2. Τα σημεία για τα διερχόμενα από την Αυστρία βαρέα φορτηγά οχήματα με άδεια κυκλοφορίας που έχει εκδοθεί στην Κροατία έχουν κατανεμηθεί ως εξής:172378 σημεία για το 2004,163305 σημεία για το 2005,154233 σημεία για το 2006.3. Οι λεπτομερείς διατάξεις εφαρμογής και οι διαδικασίες για τη διαχείριση και τον έλεγχο των σημείων είναι ίδιες με εκείνες που προβλέπονται από τη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Κροατίας για το σύστημα οικοσημείων που πρόκειται να εφαρμοστεί στην κροατική διαμετακομιστική κυκλοφορία μέσω της Αυστρίας από την 1η Ιανουαρίου 2003(4).Η ενδιάμεση επιτροπή -και στη συνέχεια το συμβούλιο σταθεροποίησης και σύνδεσης- θα υιοθετήσει, εάν χρειάζεται, συμπληρωματικά μέτρα σχετικά με τις διαδικασίες που αφορούν το μεταβατικό σύστημα σημείων, την κατανομή των σημείων και τα τεχνικά θέματα εφαρμογής της παρούσας ανταλλαγής επιστολών.4. Η παρούσα συμφωνία αρχίζει να ισχύει την επόμενη της κοινοποίησης από κάθε μέρος ότι έχει ολοκληρωθεί η εσωτερική διαδικασία σύναψης της συμφωνίας.Η παρούσα συμφωνία εφαρμόζεται προσωρινά από την 1η Ιανουαρίου 2004.Η παρούσα συμφωνία λήγει από τη στιγμή που θα παύσει να ισχύει ο κανονισμός (ΕΚ) αριθ. 2327/2003 του Ευρωπαϊκού Κοινοβουλίου και του Συμβουλίου, της 22ας Δεκεμβρίου 2003, για τη θέσπιση ενός μεταβατικού συστήματος σημείων που εφαρμόζεται στα βαρέα φορτηγά οχήματα που


text: διέρχονται από την Αυστρία για το έτος 2004, στο πλαίσιο μιας αειφόρου πολιτικής για τις μεταφορές.Παρακαλώ να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.Με εξαιρετική εκτίμηση.B. Επιστολή της Δημοκρατίας της ΚροατίαςΚύριε,Έχω την τιμή να αναφερθώ στην επιστολή σας με την οποία μου γνωρίζετε τα εξής:"Έχω την τιμή να σας γνωρίσω ότι, μετά το πέρας της διαδικασίας συνδιαλλαγής μεταξύ του Συμβουλίου και του Ευρωπαϊκού Κοινοβουλίου σχετικά με τον κανονισμό (ΕΚ) αριθ. 2327/2003 του Ευρωπαϊκού Κοινοβουλίου και του Συμβουλίου(5) για τη θέσπιση ενός μεταβατικού συστήματος σημείων που εφαρμόζεται στα βαρέα φορτηγά οχήματα που διέρχονται από την Αυστρία για το έτος 2004, στο πλαίσιο μιας αειφόρου πολιτικής για τις μεταφορές, διενεργήθηκαν διαπραγματεύσεις μεταξύ της αντιπροσωπείας της Δημοκρατίας της Κροατίας και της αντιπροσωπείας της Ευρωπαϊκής Κοινότητας στο πλαίσιο του 6ου πρωτοκόλλου της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας και της Δημοκρατίας της Κροατίας(6), λαμβάνοντας υπόψη τις διατάξεις του άρθρου 11 παράγραφος 5 του 6ου πρωτοκόλλου της συμφωνίας σταθεροποίησης και σύνδεσης(7) μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου, και συμφωνήθηκαν τα εξής:1. Το μεταβατικό σύστημα σημείων εφαρμόζεται σε βαρέα φορτηγά οχήματα με άδεια κυκλοφορίας που έχει εκδοθεί στην Κροατία, των οποίων το μέγιστο επιτρεπόμενο βάρους υπερβαίνει τους 7,5 τόνους και τα οποία χρησιμοποιούν 6, 7 ή 8 σημεία κατά τη διαμετακόμισή τους, φορτωμένα ή όχι, μέσω της Αυστρίας.Απαγορεύεται η διαμετακόμιση μέσω Αυστρίας βαρέων φορτηγών οχημάτων που χρησιμοποιούν περισσότερα από 8 σημεία.Εξαιρούνται από το σύστημα αυτό τα βαρέα φορτηγά οχήματα τα οποία χρειάζονται 5 ή λιγότερα σημεία.2. Τα σημεία για τα διερχόμενα από την Αυστρία βαρέα φορτηγά οχήματα με άδεια κυκλοφορίας που έχει εκδοθεί στην Κροατία έχουν κατανεμηθεί ως εξής:172378 σημεία για το 2004,163305 σημεία για το 2005,154233 σημεία για το 2006.3. Οι λεπτομερείς διατάξεις εφαρμογής και οι διαδικασίες για τη διαχείριση και τον έλεγχο των σημείων είναι ίδιες με εκείνες που προβλέπονται από τη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Κροατίας για το σύστημα οικοσημείων που πρόκειται να εφαρμοστεί στην κροατική διαμετακομιστική κυκλοφορία μέσω της Αυστρίας από την 1η Ιανουαρίου 2003(8).Η ενδιάμεση επιτροπή -και στη συνέχεια το συμβούλιο σταθεροποίησης και σύνδεσης- θα υιοθετήσει, εάν χρειάζεται, συμπληρωματικά μέτρα σχετικά με τις διαδικασίες που αφορούν το μεταβατικό σύστημα σημείων, την κατανομή των σημείων και τα τεχνικά θέματα εφαρμογής της παρούσας ανταλλαγής επιστολών.4. Η παρούσα συμφωνία αρχίζει να ισχύει την επόμενη της κοινοποίησης από κάθε μέρος ότι έχει ολοκληρωθεί η εσωτερική διαδικασία σύναψης της συμφωνίας.Η παρούσα συμφωνία εφαρμόζεται προσωρινά από την 1η Ιανουαρίου 2004.Η παρούσα συμφωνία λήγει από τη στιγμή που θα παύσει να ισχύει ο κανονισμός (ΕΚ) αριθ. 2327/2003 του Ευρωπαϊκού Κοινοβουλίου και του Συμβουλίου, της 22ας Δεκεμβρίου 2003, για τη θέσπιση ενός μεταβατικού συστήματος σημείων που εφαρμόζεται στα βαρέα φορτηγά οχήματα που διέρχονται από την Αυστρία για το έτος 2004, στο πλαίσιο μιας αειφόρου πολιτικής για τις μεταφορές.Παρακαλώ να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής."Έχω την τιμή να επιβεβαιώσω ότι


text:
 Avis juridique important
 |
 22001D0019
 Απόφαση της Μεικτής Επιτροπής του ΕΟX αριθ. 19/2001, της 23ης Φεβρουαρίου 2001, για την τροποποίηση του παραρτήματος XVIII (Υγεία και ασφάλεια κατά την εργασία, εργατική νομοθεσία και ίση μεταχείριση μεταξύ ανδρών και γυναικών) της συμφωνίας για τον ΕΟΧ
 Επίσημη Εφημερίδα αριθ. L 117 της 26/04/2001 σ. 0024 - 0025
 Απόφαση της Μεικτής Επιτροπής του ΕΟXαριθ. 19/2001της 23ης Φεβρουαρίου 2001για την τροποποίηση του παραρτήματος XVIII (Υγεία και ασφάλεια κατά την εργασία, εργατική νομοθεσία και ίση μεταχείριση μεταξύ ανδρών και γυναικών) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XVIII της συμφωνίας τροποποιήθηκε με την απόφαση αριθ. 97/2000 της Μεικτής Επιτροπής του ΕΟΧ, της 27ης Οκτωβρίου 2000(1).(2) Η οδηγία 2000/39/ΕΚ της Επιτροπής, της 8ης Ιουνίου 2000, για θέσπιση πρώτου καταλόγου ενδεικτικών οριακών τιμών επαγγελματικής έκθεσης κατ' εφαρμογή της οδηγίας 98/24/ΕΚ του Συμβουλίου για την προστασία της υγείας και ασφάλειας των εργαζομένων από κινδύνους οφειλόμενους σε χημικούς παράγοντες(2) πρέπει να ενσωματωθεί στη συμφωνία.(3) Η οδηγία 2000/39/ΕΚ καταργεί, με ισχύ από 31 Δεκεμβρίου 2001, την οδηγία 96/94/ΕΚ της Επιτροπής, της 18ης Δεκεμβρίου 1996, για τη θέσπιση δεύτερου καταλόγου ενδεικτικών οριακών τιμών κατ' εφαρμογή της οδηγίας 80/1107/ΕΟΚ του Συμβουλίου περί προστασίας των εργαζομένων από τους κινδύνους που συνεπάγεται η έκθεσή τους σε χημικά, φυσικά ή βιολογικά μέσα κατά τη διάρκεια της εργασίας(3), η οποία ενσωματώνεται στη συμφωνία και η οποία πρέπει, κατά συνέπεια, να καταργηθεί δυνάμει της συμφωνίας,ΑΠΟΦΑΣΙΖΕΙ:Άρθρο 1Μετά το σημείο 16θ (Οδηγία 1999/92/ΕΚ του Ευρωπαϊκού Κοινοβουλίου και του Συμβουλίου) του παραρτήματος XVIII της συμφωνίας παρεμβάλλεται το ακόλουθο σημείο: "16ι. 32000 L 0039: Οδηγία 2000/39/ΕΚ της Επιτροπής, της 8ης Ιουνίου 2000, για θέσπιση πρώτου καταλόγου ενδεικτικών οριακών τιμών επαγγελματικής έκθεσης κατ εφαρμογή της οδηγίας 98/24/ΕΚ του Συμβουλίου για την προστασία της υγείας και ασφάλειας των εργαζομένων από κινδύνους οφειλόμενους σε χημικούς παράγοντες (ΕΕ L 142 της 16.6.2000, σ. 47)".Άρθρο 2Το κείμενο του σημείου 3β (οδηγία 96/94/ΕΚ) του παραρτήματος XVIII της συμφωνίας διαγράφεται, με ισχύ από 31 Δεκεμβρίου 2001.Άρθρο 3Τα κείμενα της οδηγίας 2000/39/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 4Η παρούσα απόφαση αρχίζει να ισχύει στις 24 Φεβρουαρίου 2001, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).Άρθρο 5Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 23 Φεβρουαρίου 2001.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 7 της 11.1.2001, σ. 25.(2) ΕΕ L 142 της 16.6.2000, σ. 47.(3) ΕΕ L 338 της 28.12.1996, σ. 86.(4) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21994A0525(01)
 Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Χιλής σχετικά με τις εισαγωγές μήλων και αχλαδιών στην Κοινότητα
 Επίσημη Εφημερίδα αριθ. L 130 της 25/05/1994 σ. 0036 - 0042 Φινλανδική ειδική έκδοση: Κεφάλαιο 11 τόμος 32 σ. 0021 Σουηδική ειδική έκδοση: Κεφάλαιο 11 τόμος 32 σ. 0021
 ΣΥΜΦΩΝΙΑ υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Χιλής σχετικά με τις εισαγωγές μήλων και αχλαδιών στην ΚοινότηταΕπιστολή της Κοινότητας Κύριε,Μετά από τις συζητήσεις που πραγματοποιήθηκαν μεταξύ της Ευρωπαϊκής Κοινότητας (αποκαλούμενη εφεξής «Κοινότητα») και της Δημοκρατίας της Χιλής (αποκαλούμενη εφεξής «Χιλή») σχετικά με την εισαγωγή μήλων και αχλαδιών από τη Χιλή στην κοινοτική αγορά, τα δύο μέρη συμφώνησαν τα ακόλουθα:1. Η Κοινότητα εφαρμόζει στις εισαγωγές μήλων και αχλαδιών τα ακόλουθα:α) η τιμή εισόδου για μία δεδομένη προέλευση θα είναι ίση προς τη χαμηλότερη αντιπροσωπευτική τιμή, ή το σταθμισμένο μέσο όρο των χαμηλότερων αντιπροσωπευτικών τιμών, η οποία έχει σημειωθεί για το 60 % τουλάχιστον των ποσοτήτων από την προέλευση αυτή, οι οποίες έχουν διατεθεί στο εμπόριο σε όλες τις αντιπροσωπευτικές αγορές για τις οποίες υπάρχουν διαθέσιμες τιμές 7β) η αντισταθμιστική επιβάρυνση δεν εφαρμόζεται εάν δεν υπάρχουν τιμές χαμηλότερες από την τιμή αναφοράς για τέσσερις διαδοχικές εργάσιμες ημέρες, όσον αφορά την προέλευση αυτή 7γ) όσον αφορά την κατάργηση της αντισταθμιστικής επιβάρυνσης, σε περίπτωση που κατά τη διάρκεια μιας ημέρας πραγματοποιούνται ελάχιστες πωλήσεις, θα θεωρείται ότι την ημέρα αυτή δεν υπήρξαν καθόλου πωλήσεις.2. Η Κοινότητα δεσμεύεται επίσης ως προς τα ακόλουθα:α) η Κοινότητα θα μειώσει κατά 50 % τον κατ' αξία βασικό συντελεστή των δασμών που αναφέρονται στο τελικό της χρονοδιάγραμμα στο Γύρο της Ουρουγουάης για τα μήλα και τα αχλάδια, όσον αφορά την τιμή εισόδου, κατά τη διάρκεια της περιόδου από 1ης Απριλίου μέχρι 31 Ιουλίου. Η μείωση αυτή θα πραγματοποιηθεί σταδιακά όπως προβλέπεται στο χρονοδιάγραμμα 7β) η Κοινότητα θα μειώσει αυτόνομα κατά 50 % για την περίοδο από 1ης Απριλίου μέχρι 30 Ιουνίου, τους κατ' αξία δασμούς για τις εισαγωγές μήλων και αχλαδιών για τις οποίες δεν τηρείται η τιμή εισόδου 7γ) προκειμένου να εφαρμοστούν τα αποτελέσματα του Γύρου της Ουρουγουάης, η Κοινότητα θα προσθέτει στο επισυναπτόμενο παράρτημα για τα μήλα τα ακόλουθα στη διάκριση 0808. 10. 99, για περίοδο από 1ης Απριλίου μέχρι 30 Ιουνίου:- όχι μικρότερη από 56,4 Ecu, αλλά μικρότερη από 57,7: 6 % + 6,3 Ecu- όχι μικρότερη από 55,2 Ecu, αλλά μικρότερη από 56,4: 6 % + 7,5 Ecu- ίση ή μικρότερη από 55,2 Ecu: 6 % + 29,7 Ecu,καθώς και τα ακόλουθα στη διάκριση 0808. 20. 33 για την περίοδο από 1ης Απριλίου μέχρι 30 Ιουνίου, στο επισυναπτόμενο παράρτημα για τα αχλάδια:- όχι μικρότερη από 51,2 Ecu, αλλά μικρότερη από 52,3: 5 % + 5,7 Ecu- όχι μικρότερη από 50,1 Ecu, αλλά μικρότερη από 51,2: 5 % + 6,8 Ecu- ίση ή μικρότερη από 50,1 Ecu: 5 % + 29,7 Ecu.Οι αριθμοί αυτοί θα προσαρμοστούν για να ανταποκριθούν στις δεσμεύσεις που έχει αναλάβει η Κοινότητα στο πλαίσιο του Γύρου της Ουρουγουάης.3. Η


text: Χιλή θα αποσύρει την καταγγελία της στο πλαίσιο της ΓΣΔΕ όσον αφορά τους κονοτικούς περιορισμούς στις εισαγωγές μήλων από τη Χιλή, όταν εγκριθεί η κοινοτική νομοθεσία που αναφέρεται στην παράγραφο 1 και κοινοποιηθούν από την Κοινότητα στη ΓΣΔΕ οι διατάξεις της παραγράφου 2 στοιχείο α).4. Η Χιλή δεν θα κινήσει στη ΓΣΔΕ διαδικασία επίλυσης της διαφοράς για το κοινοτικό σύστημα αντισταθμιστικών επιβαρύνσεων το οποίο ήταν το θέμα της ομάδας που συστάθηκε στο πλαίσιο της ΓΣΔΕ για τους περιορισμούς της Κοινότητας επί των εισαγωγών μήλων από τη Χιλή, ομάδα η οποία συστάθηκε από το συμβούλιο της ΓΣΔΕ στις 22 Σεπτεμβρίου 1993.Παρακαλώ να μου επιβεβαιώσετε ότι η κυβέρνησή σας είναι σύμφωνη ως προς τα ανωτέρω.Λαμβάνω την τιμή να σας προτείνω, εάν η κυβέρνησή σας αποδεχθεί τα ανωτέρω, η παρούσα επιστολή και η επιβεβαιωσή σας να αποτελέσουν μία συμφωνία μεταξύ της Ευρωπαϊκής Κοινότητας και της Δημοκρατίας της Χιλής.Παρακαλώ, κύριε, δεχθείτε τη διαβεβαίωση της βαθύτατης εκτίμησής μου.Εξ ονόματος του Συμβουλίου της Ευρωπαϊκής Ένωσης Επιστολή της Χιλής Κύριε,Έχω την τιμή να επιβεβαιώσω τη λήψη της σημερινής σας επιστολής με το ακόλουθο περιεχόμενο:«Μετά από τις συζητήσεις που πραγματοποιήθηκαν μεταξύ της Ευρωπαϊκής Κοινότητας (αποκαλούμενη στο εξής "Κοινότητα") και της Δημοκρατικής της Χιλής (αποκαλούμενη στο εξής "Χιλή") σχετικά με την εισαγωγή μήλων και αχλαδιών από τη Χιλή στην κοινοτική αγορά, τα δύο μέρη συμφώνησαν τα ακόλουθα:1. Η Κοινότητα εφαρμόζει στις εισαγωγές μήλων και αχλαδιών τα ακόλουθα:α) η τιμή εισόδου για μία δεδομένη προέλευση θα είναι ίση προς τη χαμηλότερη αντιπροσωπευτική τιμή, ή το σταθμισμένο μέσο όρο των χαμηλότερων αντιπροσωπευτικών τιμών, η οποία έχει σημειωθεί για το 60 % τουλάχιστον των ποσοτήτων από την προέλευση αυτή, οι οποίες έχουν διατεθεί στο εμπόριο σε όλες τις αντιπροσωπευτικές αγορές για τις οποίες υπάρχουν διαθέσιμες τιμές 7β) η αντισταθμιστική επιβάρυνση δεν εφαρμόζεται εάν δεν υπάρχουν τιμές χαμηλότερες από την τιμή αναφοράς για τέσσερις διαδοχικές εργάσιμες ημέρες, όσον αφορά την προέλευση αυτή 7γ) όσον αφορά την κατάργηση της αντισταθμιστικής επιβάρυνσης, σε περίπτωση που κατά τη διάρκεια μιας ημέρας πραγματοποιούνται ελάχιστες πωλήσεις, θα θεωρείται ότι την ημέρα αυτή δεν υπήρξαν καθόλου πωλήσεις.2. Η Κοινότητα δεσμεύεται επίσης ως προς τα ακόλουθα:α) η Κοινότητα θα μειώσει κατά 50 % τον κατ' αξία βασικό συντελεστή των δασμών που αναφέρονται στο τελικό της χρονοδιάγραμμα στο Γύρο της Ουρουγουάης για τα μήλα και τα αχλάδια, όσον αφορά την τιμή εισόδου, κατά τη διάρκεια της περιόδου από 1ης Απριλίου μέχρι 31 Ιουλίου. Η μείωση αυτή θα πραγματοποιηθεί σταδιακά όπως προβλέπεται στο χρονοδιάγραμμα 7β) η Κοινότητα θα μειώσει αυτόνομα κατά 50 % για την περίοδο από 1ης Απριλίου μέχρι 30 Ιουνίου, τους κατ' αξία δασμούς για τις εισαγωγές μήλων και αχλαδιών για τις οποίες δεν τηρείται η τιμή εισόδου 7γ) προκειμένου να εφαρμοστούν τα αποτελέσματα του Γύρου της Ουρουγουάης, η Κοινότητα θα προσθέτει στο επισυναπτόμενο παράρτημα για τα μήλα τα ακόλουθα στη διάκριση 0808. 10. 99 για περίοδο από 1ης Απριλίου μέχρι 30 Ιουνίου:- όχι μικρότερη από 56,4 Ecu, αλλά μικρότερη από 57,7: 6 % + 6,3 Ecu- όχι μικρότερη από 55,2 Ecu, αλλά μικρότερη από 56,4: 6 % + 7,5


text: Ecu- ίση ή μικρότερη από 55,2 Ecu: 6 % + 29,7 Ecu,καθώς και τα ακόλουθα στη διάκριση 0808. 20. 33 για την περίοδο από 1ης Απριλίου μέχρι 30 Ιουνίου, στο επισυναπτόμενο παράρτημα για τα αχλάδια:- όχι μικρότερη από 51,2 Ecu, αλλά μικρότερη από 52,3: 5 % + 5,7 Ecu- όχι μικρότερη από 50,1 Ecu, αλλά μικρότερη από 51,2: 5 % + 6,8 Ecu- ίση ή μικρότερη από 50,1 Ecu: 5 % + 29,7 Ecu.Οι αριθμοί αυτοί θα προσαρμοστούν για να ανταποκριθούν στις δεσμεύσεις που έχει αναλάβει η Κοινότητα στο πλαίσιο του Γύρου της Ουρουγουάης.3. Η Χιλή θα αποσύρει την καταγγελία της στο πλαίσιο της ΓΣΔΕ όσον αφορά τους κανονιστικούς περιορισμούς στις εισαγωγές μήλων από τη Χιλή, όταν εγκριθεί η κοινοτική νομοθεσία που αναφέρεται στην παράγραφο 1 και κοινοποιηθούν από την Κοινότητα στη ΓΣΔΕ οι διατάξεις της παραγράφου 2 στοιχείο α).4. Η Χιλή δεν θα κινήσει στη ΓΣΔΕ διαδικασία επίλυσης της διαφοράς για το κοινοτικό σύστημα αντισταθμιστικών επιβαρύνσεων το οποίο ήταν το θέμα της ομάδας που συστάθηκε στο πλαίσιο της ΓΣΔΕ για τους περιορισμούς της Κοινότητας επί των εισαγωγών μήλων από τη Χιλή, ομάδα η οποία συτάθηκε από το συμβούλιο της ΓΣΔΕ στις 22 Σεπτεμβρίου 1993.Παρακαλώ να μου επιβεβαιώσετα ότι η κυβέρνησή σας είναι σύμφωνη ως προς τα ανωτέρω.Λαμβάνω την τιμή να σας προτείνω, εάν η κυβέρνησή σας αποδεχθεί τα ανωτέρω, η παρούσα επιστολή σας και η επιβεβαίωσή σας να αποτελέσουν μία συμφωνία μεταξύ της Ευρωπαϊκής Κοινότητας και της Δημοκρατίας της Χιλής.»Σας διαβεβαιώνω ότι η κυβέρνησή μου αποδέχεται τα ανωτέρω και σας γνωστοποιώ επίσης ότι, όπως προτείνατε, συμφωνεί να αποτελέσουν η επιστολή σας και η παρουσία επιβεβαιώση συμφωνία μεταξύ της Ευρωπαϊκής Κοινότητας και της Δημοκρατίας της Χιλής.Παρακαλώ, κύριε, δεχθείτε τη διαβεβαίωση της βαθύτατης εκτίμησής μου.Εξ ονόματος της Κυβέρνησης της Δημοκρατίας της Χιλής ANNEX >ΘΕΣΗ ΠΗΝΑΚΑ>


text:
 Avis juridique important
 |
 12001C/PRO/04
 Συνθήκη της Νίκαιας που τροποποιεί τη Συνθήκη για την Ευρωπαϊκή Ένωση, τις Συνθήκες περί ιδρύσεως των Ευρωπαϊκών Κοινοτήτων και ορισμένες συναφείς Πράξεις - Πρωτόκολλα τα οποία προσάρτωνται στη Συνθήκη περί ιδρύσεως της Ευρωπαϊκής Κοινότητας - Πρωτόκολλο σχετικά με το άρθρο 67 της Συνθήκης περί ιδρύσεως της Ευρωπαϊκής Κοινότητας -
 Επίσημη Εφημερίδα αριθ. 080 της 10/03/2001 σ. 0069 - 0069
 Πρωτόκολλο σχετικά με το άρθρο 67 της Συνθήκης περί ιδρύσεως της Ευρωπαϊκής ΚοινότηταςΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,ΣΥΜΦΩΝΗΣΑΝ στην ακόλουθη διάταξη, η οποία προσαρτάται στη Συνθήκη περί ιδρύσεως της Ευρωπαϊκής Κοινότητας:Άρθρο μόνοΑπό 1ης Μαΐου 2004, το Συμβούλιο αποφασίζει με ειδική πλειοψηφία, προτάσει της Επιτροπής και μετά από διαβούλευση με το Ευρωπαϊκό Κοινοβούλιο, προκειμένου για τη λήψη των μέτρων που αναφέρονται στο άρθρο 66 της Συνθήκης περί ιδρύσεως της Ευρωπαϊκής Κοινότητας.


text:
 Σημαντική ανακοίνωση νομικού περιεχομένου
 |
 22009A0804(01)
 Συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Κορέας σχετικά με τη συνεργασία για τις αντιανταγωνιστικές δραστηριότητες
 Επίσημη Εφημερίδα αριθ. L 202 της 04/08/2009 σ. 0036 - 0041
 Συμφωνίαμεταξύ της Ευρωπαϊκής Κοινότητας και της κυβέρνησης της Δημοκρατίας της Κορέας σχετικά με τη συνεργασία για τις αντιανταγωνιστικές δραστηριότητεςΗ ΕΥΡΩΠΑΪΚΗ ΚΟΙΝΟΤΗΤΑ,αφενός, καιΗ ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΚΟΡΕΑΣ,αφετέρου,(στο εξής "τα μέρη"),ΑΝΑΓΝΩΡΙΖΟΝΤΑΣ ότι οι οικονομίες του κόσμου, και ιδίως οι οικονομίες της Ευρωπαϊκής Κοινότητας και της Δημοκρατίας της Κορέας, καθίστανται όλο και περισσότερο αλληλένδετες,ΣΗΜΕΙΩΝΟΝΤΑΣ ότι η Ευρωπαϊκή Κοινότητα και η Δημοκρατία της Κορέας συμμερίζονται την άποψη ότι η ορθή και αποτελεσματική επιβολή της εφαρμογής της νομοθεσίας περί ανταγωνισμού έχει καθοριστική σημασία για την εύρυθμη λειτουργία των αντίστοιχων αγορών τους, καθώς και για την οικονομική ευημερία των καταναλωτών και των δύο μερών και τις μεταξύ τους εμπορικές συναλλαγές,ΣΗΜΕΙΩΝΟΝΤΑΣ ότι η ορθή και αποτελεσματική επιβολή της εφαρμογής της νομοθεσίας περί ανταγωνισμού εκάστου μέρους θα ενισχυθεί με τη συνεργασία και, ενδεχομένως, με τον μεταξύ τους συντονισμό κατά την εφαρμογή των νομοθεσιών αυτών,ΑΝΑΓΝΩΡΙΖΟΝΤΑΣ περαιτέρω ότι η συνεργασία μεταξύ των αρχών ανταγωνισμού των μερών θα συμβάλει στη βελτίωση και την ενίσχυση των σχέσεών τους,ΕΧΟΝΤΑΣ ΚΑΤΑ ΝΟΥ ότι, ενίοτε, ενδέχεται να ανακύψουν διαφορές μεταξύ των μερών όσον αφορά την εφαρμογή της νομοθεσίας περί ανταγωνισμού εκάστου μέρους σε συμπεριφορές ή συναλλαγές που αφορούν σημαντικά συμφέροντα και των δύο μερών,ΣΗΜΕΙΩΝΟΝΤΑΣ την αναθεωρημένη σύσταση του Συμβουλίου του Οργανισμού Οικονομικής Συνεργασίας και Ανάπτυξης για τη συνεργασία μεταξύ των χωρών σχετικά με τις αντιανταγωνιστικές πρακτικές που επηρεάζουν το διεθνές εμπόριο, που εκδόθηκε στις 27 και 28 Ιουλίου 1995,ΕΧΟΝΤΑΣ ΥΠΟΨΗ το μνημόνιο συμφωνίας που συνάφθηκε μεταξύ της Γενικής Διεύθυνσης Ανταγωνισμού της Ευρωπαϊκής Επιτροπής και της Επιτροπής Θεμιτού Εμπορίου της Δημοκρατίας της Κορέας στις 28 Οκτωβρίου 2004,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1Σκοπός και ορισμοί1. Σκοπός της παρούσας συμφωνίας είναι να συμβάλει στην αποτελεσματική επιβολή της εφαρμογής της νομοθεσίας περί ανταγωνισμού εκάστου μέρους με την προώθηση της συνεργασίας και του συντονισμού μεταξύ των αρχών ανταγωνισμού των μερών και την αποφυγή ή την ελαχιστοποίηση της πιθανότητας συγκρούσεως μεταξύ των μερών για όλα τα θέματα που αφορούν την εφαρμογή της νομοθεσίας περί ανταγωνισμού εκάστου μέρους.2. Για τους σκοπούς της παρούσας συμφωνίας, στους ακόλουθους ορισμούς αποδίδεται η εξής σημασία:α) "αντιανταγωνιστικές δραστηριότητες": κάθε δραστηριότητα που ενδέχεται να υπόκειται σε κυρώσεις ή άλλα μέτρα αποκατάστασης που λαμβάνονται από τις αρχές ανταγωνισμού βάσει της νομοθεσίας περί ανταγωνισμού ενός ή αμφοτέρων των μερών·β) "αρχή ανταγωνισμού" και "αρχές ανταγωνισμού":i) για την Ευρωπαϊκή Κοινότητα, η Επιτροπή των Ευρωπαϊκών Κοινοτήτων ως προς τις ευθύνες της που απορρέουν από τη νομοθεσία περί ανταγωνισμού της Ευρωπαϊκής Κοινότητας, καιii) για τη Δημοκρατία της Κορέας, η Επιτροπή Θεμιτού Εμπορίου της Κορέας·γ) "αρμόδια αρχή κράτους μέλους": μία αρχή από κάθε κράτος μέλος της Ευρωπαϊκής Κοινότητας για την εφαρμογή της νομοθεσίας περί ανταγωνισμού. Κατά την υπογραφή της παρούσας συμφωνίας, η Επιτροπή των Ευρωπαϊκών Κοινοτήτων κοινοποιεί στην κυβέρνηση της Δημοκρατίας της Κορέας κατάλογο των αρχών αυτών. Η Επιτροπή κοινοποιεί στην κυβέρνηση της Δημοκρατίας της Κορέας επικαιροποιημένο κατάλογο κάθε φορά που αυτό είναι αναγκαίο·δ) "νομοθεσία περί ανταγωνισμού":i) για


text: την Ευρωπαϊκή Κοινότητα, τα άρθρα 81, 82, και 85 της συνθήκης για την ίδρυση της Ευρωπαϊκής Κοινότητας, ο κανονισμός (ΕΚ) αριθ. 139/2004 του Συμβουλίου για τον έλεγχο των συγκεντρώσεων μεταξύ επιχειρήσεων, και οι κανονισμοί εφαρμογής τους καθώς και οι τυχόν τροποποιήσεις τους, καιii) για τη Δημοκρατία της Κορέας, ο νόμος περί κανονισμού των μονοπωλίων και θεμιτού εμπορίου και οι κανονισμοί εφαρμογής του, καθώς και οι τυχόν τροποποιήσεις τους·ε) "μέτρα επιβολής της εφαρμογής": εφαρμογή της νομοθεσίας περί ανταγωνισμού μέσω έρευνας που διεξάγεται ή διαδικασίας που κινείται από την αρχή ανταγωνισμού ενός μέρους.Άρθρο 2Κοινοποιήσεις1. Η αρχή ανταγωνισμού εκάστου μέρους κοινοποιεί στην αρχή ανταγωνισμού του άλλου μέρους τα μέτρα επιβολής της εφαρμογής που λαμβάνει και τα οποία η κοινοποιούσα αρχή ανταγωνισμού θεωρεί ότι ενδέχεται να επηρεάζουν σημαντικά συμφέροντα του άλλου μέρους.2. Στα μέτρα επιβολής της εφαρμογής που ενδέχεται να επηρεάζουν σημαντικά συμφέροντα του άλλου μέρους και είναι σχετικά με τα μέτρα επιβολής της εφαρμογής του άλλου μέρους, περιλαμβάνονται μεταξύ άλλων:α) μέτρα επιβολής της εφαρμογής έναντι υπηκόου ή υπηκόων του άλλου μέρους (στην περίπτωση της Ευρωπαϊκής Κοινότητας, υπήκοο ή υπηκόους κρατών μελών της Ευρωπαϊκής Κοινότητας), ή στρέφονται κατά επιχείρησης ή επιχειρήσεων που έχουν συσταθεί ή λειτουργούν βάσει των νομοθετικών και κανονιστικών διατάξεων που εφαρμόζονται εντός της επικράτειας του άλλου μέρους·β) μέτρα επιβολής της εφαρμογής κατά αντιανταγωνιστικών δραστηριοτήτων πλην των συγκεντρώσεων των οποίων επίσης σημαντικό μέρος πραγματοποιείται ή έχει πραγματοποιηθεί εντός της επικράτειας του άλλου μέρους·γ) μέτρα επιβολής της εφαρμογής που αφορούν συγκέντρωση στην οποία ένα ή περισσότερα από τα μέρη της συναλλαγής είναι επιχείρησης που έχει συσταθεί ή οργανωθεί δυνάμει των νομοθετικών και κανονιστικών διατάξεων που εφαρμόζονται εντός της επικράτειας του άλλου μέρους·δ) μέτρα επιβολής της εφαρμογής που αφορούν συγκέντρωση στην οποία μια επιχείρηση που ελέγχει ένα ή περισσότερα από τα μέρη της συναλλαγής είναι επιχείρηση που έχει συσταθεί ή οργανωθεί δυνάμει των νομοθετικών και κανονιστικών διατάξεων που εφαρμόζονται εντός της επικράτειας του άλλου μέρους·ε) μέτρα επιβολής της εφαρμογής που αφορούν συμπεριφορά που θεωρείται ότι ενθαρρύνθηκε, απαιτήθηκε ή εγκρίθηκε από το άλλο μέρος, καιστ) μέτρα επιβολής της εφαρμογής που συνεπάγονται διορθωτικά μέτρα που απαιτούν ή απαγορεύουν ρητά συμπεριφορά στην επικράτεια του άλλου μέρους ή περιλαμβάνουν δεσμευτικές υποχρεώσεις για τις επιχειρήσεις στην επικράτεια αυτήν.3. Οι κοινοποιήσεις όσον αφορά συγκεντρώσεις σύμφωνα με την παράγραφο 1 του παρόντος άρθρου πραγματοποιούνται:α) στην περίπτωση της Ευρωπαϊκής Κοινότητας:i) κατά την κίνηση διαδικασίας σύμφωνα με το άρθρο 6 παράγραφος 1 στοιχείο γ) του κανονισμού (ΕΚ) αριθ. 139/2004 του Συμβουλίου,ii) κατά την έκδοση κοινοποίησης αιτιάσεων·β) στην περίπτωση της Δημοκρατίας της Κορέαςi) όχι αργότερα από τη χρονική στιγμή κατά την οποία η αρχή ανταγωνισμού υποβάλλει γραπτή αίτηση είτε για την παράταση της προθεσμίας εξέτασης είτε για να ζητήσει την υποβολή πρόσθετων πληροφοριών σχετικά με συγκεντρώσεις με δυνητικές αντιανταγωνιστικές επιπτώσεις, καιii) κατά την έκδοση της έκθεσης εξέτασης4. Όταν απαιτείται κοινοποίηση σύμφωνα με την παράγραφο 1 του παρόντος άρθρου όσον αφορά υποθέσεις εκτός από συγκεντρώσεις, οι κοινοποιήσεις πραγματοποιούνται:α) στην περίπτωση της Ευρωπαϊκής Κοινότητας:i) κατά την έκδοση κοινοποίησης αιτιάσεων,ii) κατά την έκδοση απόφασης ή διακανονισμού·β) στην περίπτωση της Δημοκρατίας της Κορέας:i) κατά την έκδοση έκθεσης εξέτασης,ii)


text: κατά την άσκηση ποινικής δίωξης,iii) κατά την έκδοση απόφασης.5. Οι κοινοποιήσεις περιλαμβάνουν ιδίως τα ονόματα των μερών που αφορά η έρευνα, τις δραστηριότητες που εξετάζονται και τις αγορές που αφορούν, τις σχετικές νομικές διατάξεις και την ημερομηνία των μέτρων επιβολής της εφαρμογής.Άρθρο 3Συνεργασία για την επιβολή της εφαρμογής1. Η αρχή ανταγωνισμού εκάστου μέρους παρέχει τη συνδρομή της στην αρχή ανταγωνισμού του άλλου μέρους όσον αφορά τα μέτρα του για την επιβολή της εφαρμογής, στον βαθμό που αυτό συμβιβάζεται με τις νομοθετικές και κανονιστικές διατάξεις του μέρους που παρέχει τη συνδρομή καθώς και τα σημαντικά συμφέροντα του μέρους αυτού, και στο πλαίσιο των ευλόγως διαθέσιμων πόρων.2. Η αρχή ανταγωνισμού εκάστου μέρους, στον βαθμό που αυτό συμβιβάζεται με τις νομοθετικές και κανονιστικές διατάξεις του μέρους, καθώς και με τα σημαντικά συμφέροντα του μέρους αυτού:α) ενημερώνει την αρχή ανταγωνισμού του άλλου μέρους όσον αφορά τα μέτρα επιβολής της εφαρμογής που λαμβάνει για την αντιμετώπιση αντιανταγωνιστικών δραστηριοτήτων οι οποίες, σύμφωνα με την ενημερώνουσα αρχή ανταγωνισμού, ενδέχεται να έχουν επίσης αρνητικές επιπτώσεις στον ανταγωνισμό στην επικράτεια του άλλου μέρους·β) παρέχει στην αρχή ανταγωνισμού του άλλου μέρους κάθε σημαντική πληροφορία την οποία διαθέτει ή η οποία περιέρχεται στη γνώση της σχετικά με ανταγωνιστικές δραστηριότητες οι οποίες, κατά τη γνώμη της διαβιβάζουσας αρχής ανταγωνισμού, ενδέχεται να αφορούν ή να δικαιολογούν μέτρα επιβολής της εφαρμογής εκ μέρους της αρχής ανταγωνισμού του άλλου μέρους, καιγ) παρέχει στην αρχή ανταγωνισμού του άλλου μέρους, κατόπιν αιτήσεως και σύμφωνα με τις διατάξεις της παρούσας συμφωνίας, οποιαδήποτε πληροφορία διαθέτει και συνδέεται με τα μέτρα επιβολής της εφαρμογής της αρχής ανταγωνισμού του άλλου μέρους.Άρθρο 4Συντονισμός των μέτρων επιβολής της εφαρμογής1. Όταν οι αρχές ανταγωνισμού αμφοτέρων των μερών λαμβάνουν μέτρα επιβολής της εφαρμογής σχετικά με υποθέσεις που συνδέονται μεταξύ τους, εξετάζουν το ενδεχόμενο συντονισμού των μέτρων επιβολής της εφαρμογής στο βαθμό που αυτό συμβιβάζεται με τις οικείες νομοθετικές και κανονιστικές διατάξεις τους.2. Για να καθορισθεί εάν ορισμένα μέτρα επιβολής της εφαρμογής θα πρέπει να συντονισθούν, οι αρχές ανταγωνισμού των μερών θα πρέπει να λαμβάνουν, μεταξύ άλλων, υπόψη τους ακόλουθους παράγοντες:α) την επίδραση αυτού του συντονισμού στην ικανότητα των αρχών ανταγωνισμού αμφοτέρων των μερών να επιτύχουν τους στόχους των μέτρων επιβολής της εφαρμογής·β) τις σχετικές ικανότητες των αρχών ανταγωνισμού των μερών να λάβουν τις πληροφορίες που είναι αναγκαίες για την υλοποίηση των μέτρων επιβολής της εφαρμογής·γ) τη δυνατότητα αποφυγής συγκρουόμενων υποχρεώσεων και περιττών επιβαρύνσεων για τα πρόσωπα που υπόκεινται στα μέτρα επιβολής της εφαρμογής·δ) τη δυνατότητα αποτελεσματικότερης χρήσης των πόρων τους μέσω του συντονισμού.3. Σε περίπτωση συντονισμένων μέτρων επιβολής της εφαρμογής, η αρχή ανταγωνισμού εκάστου μέρους λαμβάνει, κατά την υλοποίηση των μέτρων του για την επιβολή της εφαρμογής, προσεκτικά υπόψη τους στόχους των μέτρων επιβολής της εφαρμογής της αρχής ανταγωνισμού του άλλου μέρους.4. Όταν οι αρχές ανταγωνισμού και των δύο μερών λαμβάνουν μέτρα επιβολής της εφαρμογής σχετικά με υποθέσεις που συνδέονται μεταξύ τους, η αρχή ανταγωνισμού εκάστου κράτους μέλους εξετάζει, κατόπιν αιτήματος της αρχής ανταγωνισμού του άλλου μέρους και εφόσον αυτό συμβιβάζεται με τα σημαντικά συμφέροντα του μέρους προς το οποίο απευθύνεται το αίτημα, κατά πόσον


text: οι επιχειρήσεις/τα πρόσωπα που χορήγησαν εμπιστευτικές πληροφορίες σχετικά με τα εν λόγω μέτρα επιβολής της εφαρμογής θα συναινέσουν στην κοινοποίηση των πληροφοριών αυτών στην αρχή ανταγωνισμού του άλλου μέρους ("άρση της εμπιστευτικότητας").5. Υπό την προϋπόθεση κατάλληλης κοινοποίησης προς την αρχή ανταγωνισμού του άλλου μέρους, η αρχή ανταγωνισμού κάθε μέρους μπορεί, ανά πάσα στιγμή, να περιορίζει τον συντονισμό των μέτρων επιβολής της εφαρμογής και να συνεχίζει ανεξάρτητα συγκεκριμένο μέτρο επιβολής της εφαρμογής.Άρθρο 5Αποφυγή συγκρούσεων (Αρνητική διεθνής αβροφροσύνη)1. Η αρχή ανταγωνισμού κάθε μέρους εξετάζει προσεκτικά τα σημαντικά συμφέροντα του άλλου μέρους σε όλα τα στάδια των μέτρων επιβολής της εφαρμογής, συμπεριλαμβανομένων των αποφάσεων για τη λήψη μέτρων επιβολής της εφαρμογής, το πεδίο των μέτρων επιβολής της εφαρμογής και τη φύση των κυρώσεων ή άλλων μέτρων αποκατάστασης που προβλέπονται σε κάθε περίπτωση.2. Εάν ένα συγκεκριμένο μέτρο επιβολής της εφαρμογής που προβλέπεται από μια αρχή ανταγωνισμού ενός μέρους ενδέχεται να επηρεάζει σημαντικά συμφέροντα του άλλου μέρους, η πρώτη αρχή, χωρίς να θίγεται η πλήρης διακριτική της ευχέρεια, καταβάλλει κάθε δυνατή προσπάθεια:α) για να ενημερώσει εγκαίρως το άλλο μέρος σχετικά με σημαντικές εξελίξεις που συνδέονται με τα συμφέροντα της δεύτερης αρχής·β) για να παράσχει στο άλλο μέρος τη δυνατότητα να διατυπώσει σχόλια καιγ) για να λάβει υπόψη τα σχόλια του άλλου μέρους, σεβόμενη πλήρως την ανεξαρτησία εκάστου μέρους να λαμβάνει τις δικές του αποφάσεις.Η εφαρμογή της παραγράφου 2 του παρόντος άρθρου δεν επηρεάζει τις υποχρεώσεις των μερών δυνάμει των παραγράφων 3 και 4 του άρθρου 2.3. Όταν ένα από τα μέρη θεωρεί ότι τα μέτρα επιβολής της εφαρμογής της οικείας αρχής ανταγωνισμού ενδέχεται να επηρεάζουν αρνητικά σημαντικά συμφέροντα του άλλου μέρους, εκτός από οποιονδήποτε άλλο παράγοντα που ενδέχεται να έχει κρίσιμη σημασία για τη συγκεκριμένη υπόθεση, τα μέρη θα πρέπει να λαμβάνουν υπόψη τους ακόλουθους παράγοντες προκειμένου να επιτευχθεί η δέουσα διευθέτηση των αντικρουόμενων συμφερόντων:α) τη σχετική σημασία των επιπτώσεων των αντιανταγωνιστικών δραστηριοτήτων στα σημαντικά συμφέροντα του μέρους που λαμβάνει μέτρα επιβολής της εφαρμογής σε σύγκριση με τις επιπτώσεις στα σημαντικά συμφέροντα του άλλου μέρους·β) τη σχετική σημασία όσον αφορά τις αντιανταγωνιστικές δραστηριότητες, της συμπεριφοράς ή των συναλλαγών που λαμβάνουν χώρα στην επικράτεια ενός μέρους σε σύγκριση με τη συμπεριφορά ή τις συναλλαγές που λαμβάνουν χώρα στην επικράτεια του άλλου μέρους·γ) τον βαθμό στον οποίο θα επηρεάζονταν τα μέτρα επιβολής της εφαρμογής του άλλου μέρους όσον αφορά τα ίδια φυσικά ή νομικά πρόσωπα·δ) τον βαθμό στον οποίο και τα δύο μέρη επιβάλλουν αντικρουόμενες απαιτήσεις σε ιδιώτες, είτε πρόκειται για φυσικά είτε για νομικά πρόσωπα.Άρθρο 6Θετική διεθνής αβροφροσύνη1. Εάν η αρχή ανταγωνισμού ενός μέρους πιστεύει ότι, στην επικράτεια του άλλου μέρους, ασκούνται αντιανταγωνιστικές δραστηριότητες οι οποίες επηρεάζουν αρνητικά σημαντικά συμφέροντα του πρώτου μέρους, η αρχή ανταγωνισμού του πρώτου μέρους, λαμβάνοντας υπόψη τη σημασία της αποφυγής συγκρούσεων όσον αφορά τη δικαιοδοσία και λαμβάνοντας υπόψη ότι η αρχή ανταγωνισμού του άλλου μέρους μπορεί να είναι σε θέση να λάβει αποτελεσματικότερα μέτρα επιβολής της εφαρμογής για την αντιμετώπιση αυτών των αντιανταγωνιστικών δραστηριοτήτων, μπορεί να ζητά από την αρχή ανταγωνισμού του άλλου μέρους να λάβει τα κατάλληλα μέτρα επιβολής της


text: εφαρμογής.2. Η αίτηση διευκρινίζει, κατά τον καλύτερο δυνατό τρόπο, τη φύση των αντιανταγωνιστικών δραστηριοτήτων και τις επιπτώσεις τους στα σημαντικά συμφέροντα του μέρους της αιτούσας αρχής ανταγωνισμού και προτείνει τη διαβίβαση οποιασδήποτε περαιτέρω πληροφορίας και άλλη συνεργασία την οποία δύναται να παράσχει η αιτούσα αρχή ανταγωνισμού.3. Η αρχή ανταγωνισμού προς την οποία απευθύνεται η αίτηση εξετάζει προσεκτικά την αίτηση προκειμένου να αποφασίσει εάν θα λάβει ή θα επεκτείνει υφιστάμενα μέτρα επιβολής της εφαρμογής σχετικά με τις αντιανταγωνιστικές δραστηριότητες που προσδιορίζονται στην αίτηση. Η αρχή ανταγωνισμού προς την οποία απευθύνεται η αίτηση ενημερώνει, το συντομότερο δυνατό, την αιτούσα αρχή ανταγωνισμού σχετικά με την απόφασή της. Εάν ληφθούν μέτρα επιβολής της εφαρμογής, η αρχή ανταγωνισμού προς την οποία απευθύνεται η αίτηση ενημερώνει την αιτούσα αρχή ανταγωνισμού σχετικά με την έκβασή τους και, στο μέτρο του δυνατού, για τις σημαντικές ενδιάμεσες εξελίξεις.4. Καμία διάταξη του παρόντος άρθρου δεν περιορίζει τη διακριτική ευχέρεια της αρχής ανταγωνισμού του μέρους προς το οποίο απευθύνεται η αίτηση να λάβει ή να μη λάβει, βάσει της δικής του νομοθεσίας περί ανταγωνισμού και της πολιτικής που ακολουθεί για την επιβολή της εφαρμογής της, μέτρα επιβολής της εφαρμογής σχετικά με τις αντιανταγωνιστικές δραστηριότητες που προσδιορίζονται στην αίτηση, ούτε εμποδίζει την αρχή ανταγωνισμού του αιτούντος μέρους να αποσύρει την αίτησή της.Άρθρο 7Εμπιστευτικότητα1. Με την επιφύλαξη κάθε άλλης διάταξης της παρούσας συμφωνίας, κανένα από τα μέρη δεν υποχρεούται να κοινολογεί πληροφορίες στο άλλο μέρος, εάν η κοινολόγηση αυτή απαγορεύεται από τις νομοθετικές και κανονιστικές διατάξεις του μέρους που κατέχει τις πληροφορίες ή εάν η κοινολόγηση αυτή δεν συμβιβάζεται με τα σημαντικά συμφέροντά του.2. α) Η Ευρωπαϊκή Κοινότητα δεν υποχρεούται να κοινολογεί στη Δημοκρατία της Κορέας δυνάμει της συμφωνίας εμπιστευτικές πληροφορίες που καλύπτονται από το άρθρο 28 του κανονισμού (ΕΚ) αριθ. 1/2003 του Συμβουλίου και το άρθρο 17 του κανονισμού (ΕΚ) αριθ. 139/2004 του Συμβουλίου, εκτός από τις πληροφορίες που κοινολογούνται σύμφωνα με τις διατάξεις του άρθρου 4 παράγραφος 4 της παρούσας συμφωνίας.β) Η κυβέρνηση της Δημοκρατίας της Κορέας δεν υποχρεούται να κοινολογεί στην Ευρωπαϊκή Κοινότητα δυνάμει της συμφωνίας εμπιστευτικές πληροφορίες που καλύπτονται από το άρθρο 62 του νόμου περί κανονισμού των μονοπωλίων και θεμιτού εμπορίου και το άρθρο 9 του νόμου περί γνωστοποίησης πληροφοριών από δημόσιους οργανισμούς, εκτός από τις πληροφορίες που κοινολογούνται σύμφωνα με τις διατάξεις του άρθρου 4 παράγραφος 4 της παρούσας συμφωνίας.3. α) Οι πληροφορίες οι οποίες κοινολογούνται από ένα μέρος στο άλλο βάσει της παρούσας συμφωνίας, εκτός από εκείνες που διατίθενται δημοσίως, χρησιμοποιούνται από το μέρος που τις λαμβάνει μόνον για τη διερεύνηση αντιανταγωνιστικών δραστηριοτήτων βάσει της δικής του νομοθεσίας περί ανταγωνισμού σε σχέση με το θέμα που προσδιορίζεται στην αίτηση.β) Όταν ένα μέρος κοινολογεί εμπιστευτικές πληροφορίες δυνάμει της παρούσας συμφωνίας, το μέρος που τις λαμβάνει πρέπει, σύμφωνα με τις νομοθετικές και κανονιστικές του διατάξεις, να διατηρεί τον εμπιστευτικό χαρακτήρα των κοινολογούμενων πληροφοριών.4. Ένα μέρος μπορεί να απαιτεί να χρησιμοποιούνται οι πληροφορίες που κοινολογεί σύμφωνα με την παρούσα συμφωνία βάσει των όρων και των προϋποθέσεων που μπορεί να προσδιορίσει. Το μέρος που λαμβάνει τις πληροφορίες δεν τις χρησιμοποιεί


text: κατά τρόπο που αντίκειται σε αυτούς τους όρους και τις προϋποθέσεις χωρίς την προηγούμενη γραπτή συγκατάθεση του άλλου μέρους.5. Κάθε μέρος μπορεί να περιορίζει τις πληροφορίες που κοινολογεί στο άλλο μέρος αν το δεύτερο μέρος δεν είναι σε θέση να παράσχει τις απαιτούμενες από το πρώτο μέρος εγγυήσεις σχετικά με την εμπιστευτικότητα, τους όρους και τις προϋποθέσεις που ορίζει, ή σχετικά με τους περιορισμούς όσον αφορά τους σκοπούς για τους οποίους θα χρησιμοποιηθούν οι πληροφορίες.6. Το παρόν άρθρο δεν αποκλείει τη χρησιμοποίηση ή τη γνωστοποίηση πληροφοριών, εκτός εκείνων που διατίθενται δημοσίως, από το μέρος που τις λαμβάνει στο βαθμό που:α) το μέρος που παρέχει τις πληροφορίες έχει δώσει την προηγούμενη γραπτή συγκατάθεσή του για την εν λόγω χρησιμοποίηση ή γνωστοποίηση, ήβ) υπάρχει σχετική υποχρέωση βάσει των νομοθετικών και κανονιστικών διατάξεων του μέρους που λαμβάνει τις πληροφορίες. Σε αυτή την περίπτωση, το μέρος που λαμβάνει τις πληροφορίες:i) δεν αναλαμβάνει καμία ενέργεια η οποία ενδέχεται να δημιουργήσει νομική υποχρέωση παροχής, σε τρίτον ή άλλες αρχές, πληροφοριών που διαβιβάζονται εμπιστευτικά βάσει της παρούσας συμφωνίας χωρίς την προηγούμενη γραπτή συγκατάθεση του μέρους που παρέχει τις πληροφορίες·ii) κάθε φορά που είναι δυνατό, ειδοποιεί εκ των προτέρων το μέρος που έχει χορηγήσει τις πληροφορίες για αυτή τη χρησιμοποίηση ή γνωστοποίηση και, εφόσον του ζητείται, πραγματοποιεί διαβουλεύσεις με το μέρος αυτό και λαμβάνει δεόντως υπόψη τα σημαντικά συμφέροντά του, καιiii) εάν δεν έχει γίνει διαφορετική συμφωνία με το μέρος που διαβίβασε τις πληροφορίες, λαμβάνει όλα τα διαθέσιμα μέτρα βάσει των ισχυουσών νομοθετικών και κανονιστικών διατάξεων για τη διατήρηση της εμπιστευτικότητας των πληροφοριών όσον αφορά αιτήσεις τρίτων ή άλλων αρχών για τη γνωστοποίηση αυτών των πληροφοριών.7. Η αρχή ανταγωνισμού της Ευρωπαϊκής Κοινότηταςα) ενημερώνει τις αρμόδιες αρχές του ή των κρατών μελών, των οποίων επηρεάζονται σημαντικά συμφέροντα, σχετικά με τις κοινοποιήσεις που διαβιβάζονται από την αρχή ανταγωνισμού της Κορέας·β) ενημερώνει τις αρμόδιες αρχές του εν λόγω κράτους μέλους ή των εν λόγω κρατών μελών σχετικά με οποιαδήποτε συνεργασία ή συντονισμό των μέτρων επιβολής της εφαρμογής, καιγ) μεριμνά ώστε οι πληροφορίες, εκτός εκείνων που διατίθενται δημοσίως, οι οποίες κοινολογούνται στις αρμόδιες αρχές του ή των κρατών μελών σύμφωνα με τα στοιχεία α) και β), να χρησιμοποιούνται μόνον για τον σκοπό που προσδιορίζεται στο άρθρο 1 παράγραφος 1 της παρούσας συμφωνίας, και να μην κοινολογούνται.Άρθρο 8Διαβουλεύσεις1. Τα μέρη διαβουλεύονται μεταξύ τους, ύστερα από αίτημα εκατέρου των μερών, σχετικά με οποιοδήποτε θέμα ανακύπτει κατά την εφαρμογή της παρούσας συμφωνίας.2. Οι αρχές ανταγωνισμού των μερών συσκέπτονται τουλάχιστον μια φορά ετησίως και μπορούν:α) να ανταλλάσσουν πληροφορίες για τα τρέχοντα μέτρα επιβολής της εφαρμογής τους και τις προτεραιότητές τους σε σχέση με τη νομοθεσία περί ανταγωνισμού κάθε μέρους·β) να ανταλλάσσουν πληροφορίες σχετικά με οικονομικούς τομείς αμοιβαίου ενδιαφέροντος·γ) να συζητούν θέματα πολιτικής κοινού ενδιαφέροντος, καιδ) να συζητούν άλλα θέματα αμοιβαίου ενδιαφέροντος σχετικά με την εφαρμογή της νομοθεσίας περί ανταγωνισμού εκάστου μέρους.Άρθρο 9Επικοινωνία δυνάμει της συμφωνίαςΗ επικοινωνία δυνάμει της παρούσας συμφωνίας μπορεί να πραγματοποιείται απευθείας μεταξύ των αρχών ανταγωνισμού των μερών. Ωστόσο, οι κοινοποιήσεις δυνάμει του άρθρου 2 παράγραφος 3 και οι αιτήσεις δυνάμει του άρθρου 6


text: παράγραφος 1 επιβεβαιώνονται ταχέως εγγράφως μέσω της διπλωματικής οδού και περιλαμβάνουν τις πληροφορίες που έχουν αρχικά ανταλλαγεί μεταξύ των αρχών ανταγωνισμού.Άρθρο 10Ισχύουσα νομοθεσία1. Η παρούσα συμφωνία εφαρμόζεται στο πλαίσιο των ισχυουσών νομοθετικών και κανονιστικών διατάξεων των μερών.2. Κανένα στοιχείο της παρούσας συμφωνία δεν ερμηνεύεται με την έννοια ότι προδικάζει την πολιτική ή νομική δικαιοδοσία εκατέρου των μερών όσον αφορά θέματα που σχετίζονται με τη δικαιοδοσία.3. Κανένα στοιχείο της παρούσας συμφωνίας δεν ερμηνεύεται με την έννοια ότι επηρεάζει τα δικαιώματα ή τις υποχρεώσεις εκατέρου των μερών δυνάμει άλλων διεθνών συμφωνιών ή δυνάμει της νομοθεσίας της Δημοκρατίας της Κορέας και της Ευρωπαϊκής Κοινότητας.Άρθρο 11Έναρξη ισχύος, λύση και αναθεώρηση1. Η παρούσα συμφωνία αρχίζει να ισχύει την ημέρα κατά την οποία τα μέρη ανταλλάσσουν γραπτές κοινοποιήσεις όσον αφορά την ολοκλήρωση των οικείων νομικών προϋποθέσεων για την έναρξη ισχύος της παρούσας συμφωνίας.2. Η παρούσα συμφωνία εξακολουθεί να ισχύει εξήντα (60) ημέρες μετά την ημερομηνία κατά την οποία εκάτερο των μερών κοινοποιεί εγγράφως στο άλλο μέσω της διπλωματικής οδού την πρόθεσή του να καταγγείλει τη συμφωνία.3. Τα μέρη επανεξετάζουν τη λειτουργία της παρούσας συμφωνίας το αργότερο πέντε (5) έτη μετά την ημερομηνία έναρξης ισχύος της, προκειμένου να αξιολογήσουν τις δραστηριότητες που ανέπτυξαν για τη συνεργασία τους, να προσδιορίσουν άλλους τομείς στους οποίους θα ήταν χρήσιμο να αναπτύξουν συνεργασία και να προσδιορίσουν άλλους τρόπους με τους οποίους θα μπορούσε να βελτιωθεί η συμφωνία. Τα μέρη συμφωνούν ότι η επανεξέταση αυτή θα περιλαμβάνει, μεταξύ άλλων, ανάλυση τρεχουσών ή δυνητικών υποθέσεων για να καθορισθεί κατά πόσο θα μπορούσαν να εξυπηρετηθούν καλύτερα τα συμφέροντά τους με στενότερη συνεργασία.4. Η παρούσα συμφωνία μπορεί να τροποποιηθεί με την αμοιβαία γραπτή συγκατάθεση των μερών. Η τροποποίηση αυτή αρχίζει να ισχύει με τις ίδιες διαδικασίες με εκείνες που προβλέπονται στην παράγραφο 1 του παρόντος άρθρου.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι από τα αντίστοιχα μέρη, υπέγραψαν την παρούσα συμφωνία.Έγινε σε δύο αντίτυπα στη Σεούλ, στις 23 Μαΐου 2009, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και κορεατική γλώσσα. Σε περίπτωση οποιασδήποτε διαφοράς, τα κείμενα στην αγγλική και την κορεατική γλώσσα υπερισχύουν των υπόλοιπων γλωσσικών εκδόσεων.За Европейската общностPor la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduAz Európai Közösség részérőlGħall-Komunitá EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaPentru Comunitatea EuropeanăZa Európske spoločenstvoZa Evropsko skupnostEuroopan yhteisön puolestaPå Europeiska gemenskapen vägnar+++++ TIFF ++++++++++ TIFF ++++++++++ TIFF +++++За правителството на Република КореяPor el Gobierno de la República de CoreaZa vládu Korejské republikyFor Republikken Koreas regeringFür die Regierung der Republik KoreaKorea Vabariigi Valitsuse nimelΓια την Κυβέρνηση της Δημοκρατίας της ΚορέαςFor the Government of the Republic of KoreaPour le gouvernement de la République de CoréePer il governo della Repubblica di CoreaKorejas Republikas valdības vārdāKorėjos Respublikos Vyriausybės varduA Koreai Köztársaság kormánya részérőlGħall-Gvern tar-Repubblika tal-KoreaVoor de Regering van de Republiek KoreaW imieniu rządu Republiki KoreiPelo Governo da República da CoreiaPentru Guvernul Republicii CoreeaZa vládu


text:
 Avis juridique important
 |
 21972A0722(04)
 Πρόσθετη συμφωνία περί της ισχύος στο πριγκιπάτο του Λιχτενστάιν της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας της 22ας Ιουλίου 1972
 Επίσημη Εφημερίδα αριθ. L 300 της 31/12/1972 σ. 0281 - 0282 Φινλανδική ειδική έκδοση: Κεφάλαιο 2 τόμος 1 σ. 0129 Σουηδική ειδική έκδοση: Κεφάλαιο 2 τόμος 1 σ. 0129 Δανική ειδική έκδοση: Σειρά I Κεφάλαιο 1972(31.12)L300 σ. 0283 Αγγλική ειδική έκδοση: Σειρά I Κεφάλαιο 1972(31.12)L300 σ. 0283 Ελληνική ειδική έκδοση: Κεφάλαιο 11 τόμος 3 σ. 0283
 ΠΡΟΣΘΕΤΗ ΣΥΜΦΩΝΙΑ περί της ισχύος στο Πριγκηπάτο του Λιχτενστάϊν της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας της 22ας Ιουλίου 1972Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΣ,Η ΕΛΒΕΤΙΚΗ ΣΥΝΟΜΟΣΠΟΝΔΙΑ,ΤΟ ΠΡΙΓΚΗΠΑΤΟ ΤΟΥ ΛΙΧΤΕΝΣΤΑΪΝ,Εκτιμώντας:ότι το Πριγκιπάτο του Λιχτενστάϊν αποτελεί μαζί με την Ελβετία τελωνειακή ένωση, σύμφωνα με τη συνθήκη της 29ης Μαρτίου 1923, και ότι η συνθήκη αυτή δεν προσδίδει, όσον αφορά το Πριγκιπάτο του Λιχτενστάϊν, ισχύ σε όλες τις διατάξεις της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας,η οποία υπεγράφη στις 22 Ιουλίου 1972 ότι το Πριγκιπάτο του Λιχτενστάϊν εξέφρασε την επιθυμία να ισχύσουν όλες οι διατάξεις της συμφωνίας αυτής έναντι αυτού,ΣΥΝΕΦΩΝΗΣΑΝ ΤΑ ΑΚΟΛΟΥΘΑ:ρθρο 1Η συμφωνία μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας που υπεγράφη στις 22 Ιουλίου 1972, ισχύει επίσης στο Πριγκιπάτο του Λιχτενστάϊν.ρθρο 2Προς το σκοπό της εφαρμογής της συμφωνίας, η οποία αναφέρεται στο άρθρο 1, χωρίς μεταβολή του χαρακτήρος της ως διμερούς συμφωνίας μεταξύ της Κοινότητος και της Ελβετίας, το Πριγκιπάτο του Λιχτενστάϊν δύναται να προβάλλει τα συμφέροντά του δι’αντιπροσώπου, στο πλαίσιο της ελβετικής αντιπροσωπείας, στη Μικτή Επιτροπή.ρθρο 3Η παρούσα πρόσθετη συμφωνία εγκρίνεται από την Ελβετία, το Πριγκιπάτο του Λιχτενστάϊν και την Κοινότητα σύμφωνα προς τις ίδιες αυτών διαδικασίες. Θα αρχίσει να ισχύει συγχρόνως με τη συμφωνία που προβλέπεται στο άρθρο 1, και η ισχύς της θα διαρκέσει, όσο και η συνθήκη της 29ης Μαρτίου 1923.Udfζrdiget i Bruxelles, den toogtyvende juli nitten hundrede og tooghalvfjerds.Geschehen zu Brόssel am zweiundzwanzigsten Juli neunzehnhundertzweiundsiebzig.Done at Brussels on this twenty-second day of July in the year one thousand nine hundred and seventy- two.Fait ΰ Bruxelles, le vingt-deux juillet mil neuf cent soixante- douze.Fatto a Bruxelles, il ventidue luglio millenovecentosettantadue.Gedaan te Brussel, de tweeλntwintigste juli negentienhonderdtweeλnzeventig.Utferdiget i Brussel, tjueandre juli nitten hundre og syttito.Έγινε στις Βρυξέλλες, στις είκοσι δύο Ιουλίου χίλια εννιακόσια εβδομήντα δύο.Pε Rεdet for De europζiske Fζllesskabers vegneIm Namen des Rates der Europδischen GemeinschaftenIn the name of the Council of the European CommunitiesAu nom du Conseil des Communautιs europιennesA nome del Consiglio delle Comunitΰ europeeNamens de Raad van de Europese GemeenschappenFor Rεdet for De Europeiske FellesskapΕξ ονόματος του Συμβουλίου των Ευρωπαϊκών ΚοινοτήτωνFόr die Schweizerische EidgenossenschaftPour la Confιdιration suissePer la Confederazione svizzeraΓια την Ελβετική ΣυνομοσπονδίαFόr das Fόrstentum LiechtensteinΓια το Πριγκιπάτο του ΛιχτενστάϊνΕνημέρωση περί της ημερομηνίας της θέσεως σε ισχύ της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας καθώς και της προσθέτου συμφωνίας περί της ισχύος στο Πριγκιπάτο του Λιχτενστάϊν της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας της 22ας Ιουλίου 1972Δεδομένου ότι η ανταλλαγή των


text: εγγράφων κοινοποιήσεως της περατώσεως των αναγκαίων διαδικασιών, για την έναρξη ισχύος της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας, που υπεγράφη στις Βρυξέλλες την 22α Ιουλίου 1972, έγινε την 21η Δεκεμβρίου στις Βρυξέλλες, η συμφωνία τίθεται σε ισχύ, σύμφωνα με το άρθρο 39 αυτής, την 1η Ιανουαρίου 1973.Η πρόσθετη συμφωνία περί της ισχύος στο Πριγκιπάτο του Λιχτενστάϊν της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας, της 22ας Ιουλίου 1972, αρχίζει επίσης να ισχύει, σύμφωνα με το άρθρο 3 αυτής, την 1η Ιανουαρίου 1973.


text:
 24.7.2015
 EL
 Επίσημη Εφημερίδα της Ευρωπαϊκής Ένωσης
 L 196/38
 ΜΕΤΑΦΡΑΣΗ
 ΑΠΌΦΑΣΗ αριθ. 2/2014 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ — ΚΕΝΤΡΙΚΉΣ ΑΜΕΡΙΚΉΣ
 της 7ης Νοεμβρίου 2014
 για την έγκριση του εσωτερικού κανονισμού που διέπει την επίλυση διαφορών δυνάμει του τίτλου X και του κώδικα δεοντολογίας για τα μέλη των ειδικών ομάδων και τους διαμεσολαβητές [2015/1216]
 ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ — ΚΕΝΤΡΙΚΉΣ ΑΜΕΡΙΚΉΣ,
 Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου, (εφεξής «η συμφωνία»), και ιδίως το άρθρο 6 παράγραφος 1, το άρθρο 319, το άρθρο 325 και το άρθρο 328,
 Εκτιμώντας τα ακόλουθα:
 (1)
 Σύμφωνα με το άρθρο 6 παράγραφος 1, το συμβούλιο σύνδεσης έχει την εξουσία να λαμβάνει αποφάσεις στις περιπτώσεις που προβλέπονται στη συμφωνία.
 (2)
 Σύμφωνα με το άρθρο 328 παράγραφος 1, κατά την πρώτη του συνεδρίαση, το συμβούλιο σύνδεσης θεσπίζει εσωτερικό κανονισμό καθώς και κώδικα δεοντολογίας που διέπουν την επίλυση διαφορών δυνάμει του τίτλου X της συμφωνίας,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο μόνο
 Ο εσωτερικός κανονισμός που διέπει την επίλυση διαφορών δυνάμει του τίτλου X της συμφωνίας και ο κώδικας δεοντολογίας για τα μέλη των ειδικών ομάδων και τους διαμεσολαβητές, όπως ορίζεται στα παραρτήματα Α και Β αντίστοιχα, εγκρίνονται.
 Η παρούσα απόφαση εκδίδεται με γραπτή διαδικασία. Αρχίζει να ισχύει την ημερομηνία παραλαβής από τη Γραμματεία της παρούσας απόφασης δεόντως υπογεγραμμένης από όλα τα συμβαλλόμενα μέρη.
 Σαν Χοσέ, Κόστα Ρίκα, 7 Νοεμβρίου 2014.
 ΠΑΡΑΡΤΗΜΑ Α
 ΕΣΩΤΕΡΙΚΟΣ ΚΑΝΟΝΙΣΜΟΣ ΠΟΥ ΔΙΕΠΕΙ ΤΙΣ ΔΙΑΔΙΚΑΣΙΕΣ ΕΠΙΛΥΣΗΣ ΔΙΑΦΟΡΩΝ ΔΥΝΑΜΕΙ ΤΟΥ ΤΙΤΛΟΥ X ΤΗΣ ΣΥΜΦΩΝΙΑΣ
 ΓΕΝΙΚΕΣ ΔΙΑΤΑΞΕΙΣ
 1.
 Κάθε αναφορά που γίνεται στον παρόντα εσωτερικό κανονισμό σε άρθρο ή τίτλο αποτελεί αναφορά είτε στο κατάλληλο άρθρο της συμφωνίας είτε στον τίτλο X για την επίλυση διαφορών της συμφωνίας στο σύνολό του.
 2.
 Για τους σκοπούς του τίτλου και στο πλαίσιο του παρόντος εσωτερικού κανονισμού, οι ακόλουθοι όροι νοούνται ως εξής:
 α) «σύμβουλος»: άτομο που προσλαμβάνεται ή διορίζεται από ένα συμβαλλόμενο μέρος για να παρέχει συμβουλές ή να συντρέχει το εν λόγω συμβαλλόμενο μέρος κατά τη διαδικασία της ειδικής ομάδας·
 β) «συμφωνία»: η συμφωνία σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου·
 γ) «βοηθός»: άτομο το οποίο, στο πλαίσιο του διορισμού ενός μέλους ειδικής ομάδας ή της ειδικής ομάδας, διενεργεί έρευνες ή επικουρεί το μέλος της ειδικής ομάδας ή την ειδική ομάδα, όπως απαιτείται από τη διαφορά·
 δ) «καταγγέλλον μέρος»: το συμβαλλόμενο μέρος που ζητεί τη σύσταση ειδικής ομάδας σύμφωνα με το άρθρο 311, η οποία μπορεί να αποτελείται από μία ή περισσότερες Δημοκρατίες του συμβαλλόμενου μέρους ΚΑ·
 ε) «ημέρα»: η ημερολογιακή ημέρα·
 στ) «διάδικα μέρη»: το καταγγέλλον μέρος και το μέρος κατά του οποίου στρέφεται η καταγγελία·
 ζ) «διάδικο μέρος»: το καταγγέλλον μέρος ή το μέρος κατά του οποίου στρέφεται η καταγγελία·
 η) «νόμιμη αργία»: τα Σάββατα και οι Κυριακές καθώς και κάθε άλλη ημέρα που έχει καθοριστεί επίσημα από ένα συμβαλλόμενο μέρος ως νόμιμη αργία (1)·
 θ) «ειδική ομάδα»: ειδική ομάδα που συστήνεται στο πλαίσιο του άρθρου 312·
 ι) «μέλος ειδικής ομάδας»: μέλος ειδικής


text:
ομάδας που συστήνεται στο πλαίσιο του άρθρου 312·
 ια) «μέρος κατά του οποίου στρέφεται η καταγγελία»: το μέρος που φέρεται ότι παρέβη τις διατάξεις που αναφέρονται στο άρθρο 309, το οποίο μπορεί να αποτελείται από μία ή περισσότερες Δημοκρατίες του μέρους ΚΑ·
 ιβ) «εκπρόσωπος μέρους»: υπάλληλος ή κάθε άτομο που έχει διοριστεί από κυβερνητική υπηρεσία ή οργανισμό ή άλλο δημόσιο φορέα συμβαλλόμενου μέρους.
 3.
 Το μέρος κατά του οποίου στρέφεται η καταγγελία βαρύνεται με την υλικοτεχνική διαχείριση των διαδικασιών επίλυσης της διαφοράς, και ιδίως με την οργάνωση των ακροάσεων, εκτός αν συμφωνηθεί διαφορετικά. Ωστόσο, τα διάδικα μέρη μοιράζονται τις δαπάνες που προκύπτουν από οργανωτικά ζητήματα, συμπεριλαμβανομένων των δαπανών των μελών της ειδικής ομάδας, καθώς και της σχετικής μετάφρασης.
 ΥΠΟΒΟΛΗ ΕΓΓΡΑΦΩΝ, ΚΟΙΝΟΠΟΙΗΣΕΙΣ ΚΑΙ ΑΛΛΕΣ ΑΝΑΚΟΙΝΩΣΕΙΣ
 4.
 Τα διάδικα μέρη και η ειδική ομάδα διαβιβάζουν κάθε αίτηση, ανακοίνωση, γραπτό υπόμνημα ή άλλο έγγραφο με παράδοση συνοδευόμενη από την έκδοση απόδειξης, με συστημένη επιστολή, με υπηρεσίες ταχείας αποστολής, με φαξ, τηλετυπία, τηλεγράφημα, ηλεκτρονικό ταχυδρομείο, διαδικτυακούς συνδέσμους ή άλλο τρόπο τηλεπικοινωνίας που αποδεικνύει την αποστολή ή την παράδοση. Για το συμβαλλόμενο μέρος που υποβάλλει το έγγραφο, η ημερομηνία παράδοσης είναι η ημερομηνία που αναφέρεται στο αποδεικτικό αποστολής. Για το συμβαλλόμενο μέρος που λαμβάνει το έγγραφο, η ημερομηνία παράδοσης είναι η ημερομηνία που αναφέρεται στο αποδεικτικό παραλαβής του εγγράφου. Ο χρόνος που μεσολαβεί μεταξύ της ημερομηνίας παράδοσης του εγγράφου και της ουσιαστικής παραλαβής του δεν λαμβάνεται υπόψη στον υπολογισμό των δικονομικών προθεσμιών.
 5.
 Ένα διάδικο μέρος διαβιβάζει ταυτόχρονα αντίγραφο κάθε γραπτού υπομνήματός του στο άλλο διάδικο μέρος, στο γραφείο που αναφέρεται στον κανόνα 67 και σε καθένα από τα μέλη της ειδικής ομάδας. Αντίγραφο του εγγράφου παρέχεται επίσης με ηλεκτρονική μορφή. Ομοίως, τα διάδικα μέρη και η ειδική ομάδα, όπου αναφέρεται στον τίτλο, παρέχουν αντίγραφο των παρατηρήσεων στην επιτροπή σύνδεσης.
 6.
 Όλες οι κοινοποιήσεις που πραγματοποιούνται από την ειδική ομάδα αποστέλλονται στα αρμόδια γραφεία των συμβαλλόμενων μερών που συμμετέχουν στη διαδικασία.
 7.
 Τυπογραφικά σφάλματα ήσσονος σημασίας σε αίτηση, ανακοίνωση, γραπτό υπόμνημα ή άλλο έγγραφο που αφορά τη διαδικασία της ειδικής ομάδας μπορούν να διορθώνονται με τη διαβίβαση νέου εγγράφου, στο οποίο αναφέρονται σαφώς οι αλλαγές.
 8.
 Αν η τελευταία ημέρα για την παράδοση εγγράφου συμπίπτει με νόμιμη αργία του ενός συμβαλλόμενου μέρους στη διαδικασία ή εάν το σχετικό γραφείο είναι κλειστό την ημέρα αυτή για λόγους ανωτέρας βίας, το έγγραφο μπορεί να παραδίδεται την επόμενη εργάσιμη ημέρα για το συμβαλλόμενο μέρος αυτό.
 ΕΝΑΡΞΗ ΔΙΑΔΙΚΑΣΙΑΣ ΤΗΣ ΕΙΔΙΚΗΣ ΟΜΑΔΑΣ
 9.
 Εφόσον το μέλος της ειδικής ομάδας διοριστεί σύμφωνα με το άρθρο 312, το διορισμένο μέλος της ειδικής ομάδας διαθέτει προθεσμία 10 ημερών να αποδεχθεί τον εν λόγω διορισμό. Η αποδοχή από το μέλος της ειδικής ομάδας πρέπει να συνοδεύεται από την αρχική δήλωση που ορίζεται στον κώδικα δεοντολογίας.
 10.
 Εκτός εάν τα διάδικα μέρη συμφωνήσουν διαφορετικά, τα άτομα που έχουν ενεργήσει υπό την ιδιότητα του διαμεσολαβητή ή οποιαδήποτε άλλη ιδιότητα στο πλαίσιο της διαδικασίας επίλυσης διαφορών δεν μπορούν να θητεύσουν ως μέλη της ειδικής ομάδας στο πλαίσιο μεταγενέστερης προσφυγής που αφορά το ίδιο αντικείμενο.
 11.
 Εκτός εάν


text:
τα διάδικα μέρη συμφωνήσουν διαφορετικά, επικοινωνούν ή συναντώνται με την ειδική ομάδα εντός επτά ημερών από τη σύστασή της, σύμφωνα με το άρθρο 312 παράγραφος 6, για να καθορίσουν τα θέματα που τα διάδικα μέρη ή η ειδική ομάδα κρίνουν κατάλληλα, μεταξύ άλλων της αμοιβής και των δαπανών που καταβάλλονται στα μέλη της ειδικής ομάδας και στα άλλα άτομα, όπως καθορίζεται σύμφωνα με τους κανόνες 63, 64 και 65.
 ΑΡΧΙΚΑ ΥΠΟΜΝΗΜΑΤΑ
 12.
 Το καταγγέλλον μέρος διαβιβάζει το αρχικό γραπτό του υπόμνημα το αργότερο εντός 20 ημερών από την ημερομηνία σύστασης της ειδικής ομάδας. Το συμβαλλόμενο μέρος εναντίον του οποίου ασκείται η καταγγελία διαβιβάζει το γραπτό του υπόμνημα αντίκρουσης το αργότερο εντός 20 ημερών από την ημερομηνία διαβίβασης του αρχικού γραπτού υπομνήματος.
 ΕΡΓΑΣΙΕΣ ΤΩΝ ΕΙΔΙΚΩΝ ΟΜΑΔΩΝ
 13.
 Η ειδική ομάδα καθορίζει το χρονοδιάγραμμα των εργασιών της, το οποίο δίνει στα διάδικα μέρη επαρκή χρόνο για να συμμορφωθούν με όλα τα στάδια της διαδικασίας. Στο χρονοδιάγραμμα εργασίας καθορίζονται οι ακριβείς ημερομηνίες και οι προθεσμίες για την υποβολή όλων των σχετικών ανακοινώσεων, υπομνημάτων και άλλων εγγράφων, καθώς και για τις όποιες ακροάσεις της ειδικής ομάδας. Η ειδική ομάδα μπορεί να τροποποιεί, σύμφωνα με τον κανόνα 19, το χρονοδιάγραμμα εργασίας με δική της πρωτοβουλία ή μετά από διαβουλεύσεις με τα ενδιαφερόμενα μέρη, και σε κάθε περίπτωση ειδοποιεί πάραυτα τα διάδικα μέρη για τυχόν τροποποιήσεις του χρονοδιαγράμματος εργασίας.
 14.
 Ο πρόεδρος της ειδικής ομάδας προεδρεύει σε όλες τις συνεδριάσεις της. Η ειδική ομάδα μπορεί να εξουσιοδοτήσει τον πρόεδρο να λάβει διοικητικές και διαδικαστικές αποφάσεις.
 15.
 Η ειδική ομάδα δύναται να διεξάγει τις δραστηριότητές της με κάθε μέσο, μεταξύ άλλων τηλεφωνικώς, με φαξ, με συστημένη επιστολή, με υπηρεσίες ταχείας αποστολής, με τηλετυπία, τηλεγράφημα, ηλεκτρονικό ταχυδρομείο, εικονοτηλεδιάσκεψη ή διαδικτυακούς συνδέσμους, εκτός εάν προβλέπεται διαφορετικά στο μέρος IV της συμφωνίας ή αλλού. Όταν αποφασίζει ποιο μέσο θα χρησιμοποιηθεί, η ειδική ομάδα εξασφαλίζει ότι τα μέσα δεν μειώνουν το δικαίωμα κάποιου εκ των μερών να συμμετέχει πλήρως και αποτελεσματικά στη διαδικασία.
 16.
 Μόνο τα μέλη της ειδικής ομάδας μπορούν να συμμετέχουν στις διασκέψεις της ειδικής ομάδας. Ωστόσο, η ειδική ομάδα μπορεί να επιτρέψει στους βοηθούς της, τους διερμηνείς ή τους μεταφραστές να παρευρίσκονται στις συσκέψεις αυτές.
 17.
 Η λήψη οποιασδήποτε διαδικαστικής απόφασης, καθώς και η απόφαση της ειδικής ομάδας σχετικά με το επίδικο αντικείμενο, παραμένει αποκλειστική ευθύνη της ομάδας και δεν πρέπει να εκχωρείται.
 18.
 Όταν προκύπτει διαδικαστικό ζήτημα που δεν καλύπτεται από τις διατάξεις του τίτλου ή από τους παρόντες κανόνες, η ειδική ομάδα μπορεί να εγκρίνει για τη συγκεκριμένη διαφορά την κατάλληλη διαδικασία, η οποία θα είναι συμβατή με τις διατάξεις.
 19.
 Αν η ειδική ομάδα θεωρεί ότι είναι αναγκαίο να τροποποιηθεί οποιαδήποτε προθεσμία ισχύει για τη διαδικασία ή να πραγματοποιηθεί οποιαδήποτε άλλη διαδικαστική ή διοικητική προσαρμογή, ενημερώνει γραπτώς τα διάδικα μέρη σχετικά με τους λόγους της αλλαγής ή της προσαρμογής, καθώς και σχετικά με την απαιτούμενη προθεσμία ή προσαρμογή. Οι προθεσμίες του άρθρου 317 παράγραφος 3 δεν τροποποιούνται, εκτός εάν συντρέχουν εξαιρετικές περιστάσεις.
 ΑΝΤΙΚΑΤΑΣΤΑΣΗ
 20.
 Αν ένα μέλος της ειδικής ομάδας αδυνατεί να συμμετάσχει στη διαδικασία,


text:
αποσυρθεί ή πρέπει να αντικατασταθεί, επιλέγεται αντικαταστάτης σύμφωνα με το άρθρο 312.
 21.
 Αν ένα διάδικο μέρος θεωρεί ότι ένα μέλος παραβιάζει τον κώδικα δεοντολογίας ή δεν πληροί τις προϋποθέσεις που καθορίζονται στο άρθρο 325 και για τον λόγο αυτό πρέπει να αντικατασταθεί, το μέρος αυτό δύναται να ζητήσει την απομάκρυνση του μέλους της ειδικής επιτροπής, με κοινοποίηση προς το άλλο διάδικο μέρος εντός 10 ημερών από τη στιγμή που αντιλήφθηκε τις περιστάσεις κάτω από τις οποίες διαπράχθηκε από το μέλος της ειδικής ομάδας σημαντική παραβίαση του κώδικα δεοντολογίας.
 22.
 Αν ένα διάδικο μέρος θεωρεί ότι ένα μέλος της ειδικής ομάδας, εκτός από τον πρόεδρο, παραβιάζει τον κώδικα δεοντολογίας, τα διάδικα μέρη προβαίνουν, εντός 10 ημερών, σε διαβουλεύσεις και, αν συμφωνήσουν, αντικαθιστούν το μέλος της ειδικής ομάδας, και επιλέγουν αντικαταστάτη σύμφωνα με το άρθρο 312.
 Αν τα διάδικα μέρη δεν συμφωνήσουν ως προς την ανάγκη αντικατάστασης του μέλους της ειδικής ομάδας, οποιοδήποτε διάδικο μέρος μπορεί να ζητήσει την παραπομπή του ζητήματος στον πρόεδρο της ειδικής ομάδας, ο οποίος λαμβάνει την οριστική απόφαση.
 Αν ο πρόεδρος καταλήξει στο συμπέρασμα ότι ένα μέλος παραβιάζει τον κώδικα δεοντολογίας, επιλέγεται αντικαταστάτης. Η επιλογή του αντικαταστάτη γίνεται σύμφωνα με τη σχετική παράγραφο του άρθρου 312, βάσει της οποίας είχε αρχικά επιλεγεί το μέλος της ειδικής ομάδας που πρόκειται να αντικατασταθεί. Αν δεν επιλεγεί αντικαταστάτης σύμφωνα με τη σχετική παράγραφο του άρθρου 312 εντός 10 ημερών από την κοινοποίηση του προέδρου στους διαδίκους σχετικά με την παραβίαση του κώδικα δεοντολογίας από το μέλος της ειδικής ομάδας, ο πρόεδρος επιλέγει το νέο μέλος της ειδικής ομάδας. Η επιλογή πραγματοποιείται εντός πέντε ημερών και κοινοποιείται αμελλητί στα διάδικα μέρη.
 23.
 Αν ένα διάδικο μέρος θεωρεί ότι ο πρόεδρος της ειδικής ομάδας παραβιάζει τον κώδικα δεοντολογίας, τα διάδικα μέρη προβαίνουν, εντός 10 ημερών, σε διαβουλεύσεις και, αν συμφωνήσουν, αντικαθιστούν τον πρόεδρο και επιλέγουν αντικαταστάτη σύμφωνα με το άρθρο 312.
 Αν τα διάδικα μέρη δεν συμφωνούν ως προς την ανάγκη να αντικατασταθεί ο πρόεδρος, οποιοδήποτε διάδικο μέρος μπορεί να ζητήσει να παραπεμφθεί το θέμα σε ένα από τα υπόλοιπα άτομα που επιλέχθηκαν να ασκήσουν την προεδρία σύμφωνα με το άρθρο 325 παράγραφος 1 του τίτλου. Το άτομο αυτό επιλέγεται με κλήρωση, το αργότερο εντός πέντε ημερών από την ημερομηνία υποβολής της αίτησης, παρουσία των μερών εφόσον το επιθυμούν, από τον πρόεδρο της επιτροπής σύνδεσης ή από τον αναπληρωτή του προέδρου. Η απόφαση σχετικά με την ανάγκη να αντικατασταθεί ο πρόεδρος είναι οριστική.
 Εάν το πρόσωπο αυτό καταλήγει στο συμπέρασμα ότι ο αρχικός πρόεδρος παραβίασε τον κώδικα δεοντολογίας, επιλέγει νέο πρόεδρο με κλήρωση ανάμεσα στα υπόλοιπα μέλη της ομάδας ατόμων που προβλέπεται στο άρθρο 325 παράγραφος 1 του τίτλου. Η επιλογή γίνεται παρουσία των διάδικων μερών, εφόσον το επιθυμούν, και πραγματοποιείται εντός 5 ημερών από την ημερομηνία της κλήρωσης που αναφέρεται στην προηγούμενη παράγραφο.
 24.
 Κάθε μέλος της ειδικής ομάδας που εικάζεται ότι έχει παραβιάσει τον κώδικα δεοντολογίας μπορεί επίσης να παραιτηθεί, χωρίς αυτή η παραίτηση να συνεπάγεται αποδοχή της εγκυρότητας των λόγων που αποτέλεσαν τη βάση της αίτησης αντικατάστασης.
 25.


text:
Για τον διορισμό του αντικαταστάτη, η ειδική ομάδα αποφασίζει κατ' απόλυτη κρίση αν το σύνολο ή μέρος των ακροάσεων θα πρέπει να επαναληφθεί.
 26.
 Οι εργασίες της ειδικής ομάδας αναστέλλονται για την περίοδο που χρειάζεται για να πραγματοποιηθούν οι διαδικασίες που προβλέπονται στα άρθρα 20, 21, 22, 23 και 24.
 ΑΚΡΟΑΣΕΙΣ
 27.
 Ο πρόεδρος καθορίζει την ημερομηνία, τον τόπο και την ώρα της ακρόασης κατόπιν διαβουλεύσεων (2) με τα διάδικα μέρη και τα λοιπά μέλη της ειδικής ομάδας και κοινοποιεί τις πληροφορίες αυτές εγγράφως στα διάδικα μέρη. Οι πληροφορίες αυτές δημοσιοποιούνται επίσης από το διάδικο μέρος που βαρύνεται με την υλικοτεχνική διαχείριση των διαδικασιών, εκτός εάν η ακρόαση δεν είναι δημόσια. Εφόσον τα διάδικα μέρη δεν διαφωνήσουν, η ειδική ομάδα δύναται να αποφασίσει να μη γίνει ακρόαση.
 28.
 Εκτός εάν τα διάδικα μέρη συμφωνήσουν διαφορετικά, η ακρόαση πραγματοποιείται στις Βρυξέλλες, αν το μέρος κατά του οποίου στρέφεται η καταγγελία είναι η Ευρωπαϊκή Ένωση, ή στην αντίστοιχη πρωτεύουσα της Κεντρικής Αμερικής, εάν το μέρος κατά του οποίου στρέφεται η καταγγελία είναι μια Δημοκρατία του μέρους ΚΑ.
 29.
 Η ειδική ομάδα μπορεί να πραγματοποιεί συμπληρωματικές ακροάσεις, αν αυτό συμφωνήσουν τα διάδικα μέρη.
 30.
 Όλα τα μέλη της ειδικής ομάδας πρέπει να είναι παρόντα σε όλες τις ακροάσεις και καθ' όλη τη διάρκειά τους, ώστε να διασφαλιστεί η αποτελεσματική επίλυση της διαφοράς και η εγκυρότητα των δράσεων και των αποφάσεων της ειδικής ομάδας.
 31.
 Στις ακροάσεις μπορούν να συμμετάσχουν τα ακόλουθα πρόσωπα, ανεξάρτητα από το αν οι ακροάσεις είναι δημόσιες ή όχι:
 α)
 εκπρόσωποι των διάδικων μερών·
 β)
 σύμβουλοι των διάδικων μερών·
 γ)
 διοικητικό προσωπικό, διερμηνείς, μεταφραστές και δημοσιογράφοι δικαστικών θεμάτων· και
 δ)
 βοηθοί των μελών της ειδικής ομάδας.
 Μόνο οι εκπρόσωποι και οι σύμβουλοι των διάδικων μερών απευθύνονται στην ειδική ομάδα.
 32.
 Το αργότερο πέντε ημέρες πριν από την ημερομηνία της ακρόασης, κάθε διάδικο μέρος κοινοποιεί στην ειδική ομάδα κατάλογο με τα ονόματα των προσώπων τα οποία θα αναπτύξουν προφορικά επιχειρήματα ή παρατηρήσεις κατά την ακρόαση εκ μέρους του εν λόγω μέρους, καθώς και κατάλογο των άλλων εκπροσώπων ή συμβούλων που θα παρευρίσκονται στην ακρόαση. Τα διάδικα μέρη δεν περιλαμβάνουν στις αντιπροσωπείες τους πρόσωπα που άμεσα ή έμμεσα έχουν οικονομικό ή προσωπικό συμφέρον στο θέμα αυτό. Τα διάδικα μέρη δύνανται να διατυπώσουν αντιρρήσεις για την παρουσία οποιουδήποτε από τα πρόσωπα αυτά, αναφέροντας τους λόγους για την εν λόγω ένσταση. Η ένσταση κρίνεται από την ειδική ομάδα κατά την έναρξη της ακρόασης.
 33.
 Οι ακροάσεις των ειδικών ομάδων είναι δημόσιες, εκτός αν τα διάδικα μέρη αποφασίσουν ότι οι ακροάσεις θα είναι εν μέρει ή εξ ολοκλήρου κλειστές στο κοινό. Ωστόσο, η ειδική ομάδα συνέρχεται κεκλεισμένων των θυρών όταν οι παρατηρήσεις και τα επιχειρήματα ενός διάδικου μέρους περιέχουν απόρρητες πληροφορίες, οι οποίες περιλαμβάνουν αλλά δεν περιορίζονται σε εμπορικές πληροφορίες.
 34.
 Την ακρόαση διευθύνει η ειδική ομάδα με τον ακόλουθο τρόπο, εξασφαλίζοντας τον ίδιο χρόνο για το καταγγέλλον συμβαλλόμενο μέρος και για το συμβαλλόμενο μέρος κατά του οποίου στρέφεται η καταγγελία:
 Επιχειρηματολογία
 α)
 επιχειρήματα του καταγγέλλοντος μέρους
 β)
 επιχειρήματα του μέρους κατά του οποίου στρέφεται


text:
η καταγγελία
 Επιχειρηματολογία αντίκρουσης
 α)
 αντίκρουση
 β)
 ανταπάντηση
 35.
 Η ειδική ομάδα μπορεί να υποβάλει ερωτήσεις σε οποιοδήποτε διάδικο μέρος ανά πάσα στιγμή κατά την ακρόαση.
 36.
 Η ειδική ομάδα φροντίζει για την άμεση σύνταξη αναλυτικών πρακτικών για κάθε ακρόαση, τα οποία κοινοποιούνται στα διάδικα μέρη.
 37.
 Κάθε διάδικο μέρος μπορεί να παραδώσει συμπληρωματικό γραπτό υπόμνημα σχετικά με οποιοδήποτε θέμα προκύψει κατά τη διάρκεια της ακρόασης εντός 10 εργάσιμων ημερών από την ημερομηνία της ακρόασης.
 ΓΡΑΠΤΕΣ ΕΡΩΤΗΣΕΙΣ
 38.
 Η ειδική ομάδα μπορεί, ανά πάσα στιγμή κατά τη διαδικασία, να απευθύνει ερωτήσεις γραπτώς σε ένα ή και στα δύο μέρη. Καθένα από τα διάδικα μέρη λαμβάνει αντίγραφο των ερωτήσεων από την ειδική ομάδα.
 39.
 Ένα διάδικο μέρος διαβιβάζει ταυτόχρονα αντίγραφο των γραπτών απαντήσεών του στις ερωτήσεις της ειδικής ομάδας στο άλλο διάδικο μέρος. Σε κάθε διάδικο μέρος παρέχεται η δυνατότητα να σχολιάσει γραπτώς την απάντηση του έτερου διάδικου μέρους εντός πέντε ημερών από την ημερομηνία παράδοσης.
 ΑΠΟΔΕΙΚΤΙΚΑ ΣΤΟΙΧΕΙΑ
 40.
 Τα διάδικα μέρη παρουσιάζουν, στον μέγιστο δυνατό βαθμό, αποδεικτικά στοιχεία με το αρχικό γραπτό υπόμνημα και το γραπτό υπόμνημα απάντησης προς υποστήριξη των επιχειρημάτων που προβάλλονται σε αυτά. Τα διάδικα μέρη δύνανται επίσης να προσκομίσουν συμπληρωματικά αποδεικτικά στοιχεία προς υποστήριξη των επιχειρημάτων που προβάλλονται στα υπομνήματα αντίκρουσης και ανταπάντησης. Κατ' εξαίρεση, τα διάδικα μέρη δύνανται να προσκομίσουν συμπληρωματικά αποδεικτικά στοιχεία όταν τα εν λόγω αποδεικτικά στοιχεία προέκυψαν ή περιήλθαν σε γνώση ενός διάδικου μέρους μετά την ανταλλαγή των γραπτών υπομνημάτων ή όταν η ειδική ομάδα κρίνει ότι τα εν λόγω αποδεικτικά στοιχεία είναι χρήσιμα και παρέχει στο έτερο διάδικο μέρος την ευκαιρία να υποβάλει τις παρατηρήσεις του σχετικά.
 ΥΠΟΧΡΕΩΣΗ ΕΧΕΜΥΘΕΙΑΣ
 41.
 Τα διάδικα μέρη και οι σύμβουλοί τους σέβονται τον εμπιστευτικό χαρακτήρα των ακροάσεων της ειδικής ομάδας όταν οι ακροάσεις γίνονται πλήρως ή εν μέρει κεκλεισμένων των θυρών, σύμφωνα με τον κανόνα 33. Κάθε διάδικο μέρος και οι σύμβουλοί του αντιμετωπίζουν ως εμπιστευτικές τις πληροφορίες που υποβλήθηκαν από το άλλο διάδικο μέρος στην ειδική ομάδα και τις οποίες το εν λόγω διάδικο μέρος έχει χαρακτηρίσει εμπιστευτικές. Όταν ένα διάδικο μέρος υποβάλλει εγγράφως εμπιστευτικό υπόμνημα στην ειδική ομάδα, παρέχει, επίσης, κατόπιν αιτήσεως του άλλου διάδικου μέρους, μη εμπιστευτική περίληψη των πληροφοριών που περιέχονται στο υπόμνημά του, η οποία δύναται να δημοσιοποιηθεί, το αργότερο 15 ημέρες από την ημερομηνία είτε της αίτησης είτε της υποβολής του υπομνήματος, οποιαδήποτε είναι η πλησιέστερη. Καμία διάταξη του παρόντος εσωτερικού κανονισμού δεν εμποδίζει ένα συμβαλλόμενο μέρος να αποκαλύψει τις δικές του θέσεις στο κοινό, στον βαθμό που δεν περιέχουν εμπιστευτικές εμπορικές πληροφορίες.
 ΜΟΝΟΜΕΡΕΙΣ ΕΠΑΦΕΣ
 42.
 Η ειδική ομάδα δεν πραγματοποιεί συναντήσεις ή επαφές με το ένα διάδικο μέρος αν δεν παρευρίσκεται και το άλλο διάδικο μέρος.
 43.
 Κανένα μέλος της ειδικής ομάδας δεν επιτρέπεται να συζητεί πτυχές του αντικειμένου της διαδικασίας με ένα ή και τα δύο διάδικα μέρη εν απουσία των άλλων μελών της ειδικής ομάδας.
 ΠΛΗΡΟΦΟΡΙΕΣ ΚΑΙ ΤΕΧΝΙΚΕΣ ΣΥΜΒΟΥΛΕΣ
 44.
 Όταν ζητεί πληροφορίες και τεχνικές συμβουλές σύμφωνα με το άρθρο 320 παράγραφος 2, η ειδική ομάδα ζητεί τις εν λόγω πληροφορίες και τεχνικές συμβουλές το ταχύτερο